5 Drama dan Filem Paling ‘Latest’ Untuk ‘Kaki Netflix’

Bila hujung minggu dah makin dekat, mesti anda tertanya-tanya, nak tengok movie apa ya? Di sini kami kongsikan apa yang latest kat Netflix yang anda boleh tengok sepanjang bulan ini. Standby popcorn dengan pizza depan tv okay!

K-drama ini mengisahkan No Ae-Jung lakonan Song Ji-Hyo merupakan seorang ibu tunggal dan bekerja sebagai produser di sebuah syarikat filem. Beliau tidak mempunyai teman lelaki, tetapi 4 orang lelaki yang terdiri daripada pelbagai latar belakang muncul di dalam hidupnya. Siapakah keempat-empat lelaki itu? Mengapa mereka muncul dalam hidup No Ae-Jung?

Filem yang mengisahkan sekumpulan tentera upahan diketuai oleh Andy (Charlize Theron), berselindung dengan ketidakupayaan misteri berjuang untuk melindungi dunia fana selama berabad-abad. Tetapi semasa pasukan itu direkrut untuk menjalani misi kecemasan, tiba-tiba kebolehan luar biasa mereka terdedah. Apa yang berlaku pada mereka? Adakah mereka akan selamat?

Cursed adalah imaginasi semula dalam lagenda Arthuria yang diceritakan melalui mata Nimue lakonan Katherine Langford, seorang wanita yang mempunyai anugerah misteri yang ditakdirkan untuk menjadi seorang Lady of the Lake yang berkuasa.

Selepas kematian ibunya, beliau berjumpa dengan pasangan yang tak dijangka iaitu Arthur, seorang tentera upahan yang merendah diri, dalam usaha mencari Merlin dan menyerahkan pedang kuno. Apa yang akan berlaku seterusnya? mengapa pedang kuno tersebut harus diserahkan kepada Merlin?

The Kissing Booth kembali untuk musim ke-2! Bagi yang pernah menonton The Kissing Booth musim pertama, anda boleh melihat ending yang berakhir dengan Noah yang sambung belajar di Harvard.

Bagi musim ke-2 pula, mereka berdepan dengan cabaran baru apabila mereka secara rasminya jadi long-distance couple apabila Noah ( Jacob Elordi) menyambung pelajaran di Harvard dan Elle (Joey King) kembali ke sekolah untuk tahun seniornya. Apakah cabaran yang mereka hadapi sepanjang LDR? Adakah hubungan mereka kekal sehingga ke akhir?

The Umbrella Academy 2 merupakan sekuel bagi The umbrella Academy yang ditayangkan di Netflix pada tahun 2019.  Keluarga pelik Hargreeves kini kembali dengan perangai-perangai pelik yang masih sama yang baru. Apakah perangai-perangai pelik keluarga Hargreeves kali ini?

Jadi, anda sudah bersedia dengan popcorn di tangan sekarang? Min pun dah tak sabar nak tengok movie kat Netflix nie. Let’s movie time!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tiket Masuk & Penginapan Hotel Sunway Lost World Tambun Cuma RM299!

Merancakkan pembukaan semula taman tema, pihak Sunway Lost World of Tambun (LOWT) telah mengalu-alukan kedatangan semua pengunjung mereka ke taman tema yang terletak di Ipoh,Perak ini dengan mengadakan promosi yang begitu murah!

Bermula 4 Julai 2020 hingga 31 Julai 2021, pengunjung boleh masuk ke LOWT dengan harga pakej RM299. Harga ini bukan sahaja termasuk dua pas masuk ke taman tema, malah ianya merangkumi dua pas ‘Night Park’, penginapan di Hotel Lost World serta sarapan pagi untuk dua orang di Garden Terrace.

Namun, perlu diingatkan untuk melayakkan anda menerima harga pakej ini, pembelian haruslah dibuat menerusi laman web mereka bermula pada 6 Julai hingga 17 Julai 2020.

Selain itu, buat yang berminat untuk merasai pengalaman berkhemah secara mewah, bolehlah membuat tempahan Glamping dan juga Floating Villa kerana kini pihak LOWT menawarkan diskaun 40% serta tiket masuk percuma untuk dua hari!

Mengenai keselamatan, jenama ‘Play With Confidence, Stay With Confidence’ telah diperkenalkan di LWOT di mana garis panduan yang dilaksanakan menjadikan taman ini lebih selamat seperti menggalakan pemakaian topeng muka dan mengamalkan penjarakkan sosial.

Ini termasuk kapasiti harian yang terhad di dalam taman serta pemeriksaan suhu badan yang diambil sebelum masuk.

Sebagai langkah berjaga-jaga tambahan untuk Lost World Hotel, semua bilik akan ditutup setelah ruangan terlibat dibasmi kuman yang menjamin para tetamu pengalaman dan keselamatan yang lebih baik. Untuk tempahan klik DISINI.


“Doakan Semua Baik-Baik”- Emma Maembong Umum Hamil 4 Bulan

Siapa sangka percutian bulan madu pelakon Emma Maembong bersama suaminya, Muhammad Shazli Azhar di Langkawi,Kedah membawa khabar gembira.

Menerusi laman Instagramnya, Emma atau nama sebenarnya Fatimah Rohani binti Ismail, 28 telah mengumumkan dirinya telah hamil empat bulan. Malah Emma juga sempat berseloroh dengan mengandaikan percutian itu merupakan percutian terakhirnya bersama suami kerana selepas ini mereka bakal ditemani anak.

A post shared by EmmaMaembong (@emma_maembongofficial)

Dalam perkongsian Insta-story nya pula, pelakon cantik ini turut mengucapkan terima kasih buat mereka yang mendoakannya selain berkongsi usia kehamilannya yang dijangka melahirkan anak sulungnya, November depan.

Sebagai info, Emma telah bernikah dengan seorang juruterbang, Muhammad Shazli Azhar pada 20 Februari lalu.


Indonesia Buka Pawagam Walaupun Catat Kes Tertinggi COVID-19 di Asia Tenggara

Walaupun masih di ancam wabak COVID-19 dengan kes yang tinggi, nampaknya Indonesia telah melakukan banyak kelonggaran untuk berhibur.

Menurut laporan dari CNN Indonesia, Persatuan Pengurusan Pawagam Seluruh Indonesia (GPBSI) bersetuju untuk pawagam kembali beroperasi bermula pada hari Rabu, 29 Julai 2020 di seluruh Indonesia.

GPBSI merangkumi rangkaian pawagam Cinema XXI, CGV, Cinepolis, Dakota Cinema, Platinum dan New Star Cineplex. Perjanjian untuk dibuka semula adalah berdasarkan keputusan Menteri Kesihatan Indonesia.

Mereka memerlukan dua hingga tiga minggu untuk menyusun protokol kesihatan setelah panggung wayang diizinkan untuk dibuka kembali secara serentak di seluruh Indonesia.

Perkara pertama yang akan dilakukan adalah menyediakan bahan komunikasi dan sosialisasi penggunaan protokol normal baru di persekitaran pawagam. Kemudian seterusnya adalah proses pendidikan untuk semua pekerja yang berkaitan.

Kes positif COVID-19 di Indonesia terus meningkat kepada 66,626 kes, selepas terdapat 1,268 lagi kes baharu direkodkan dalam tempoh 24 jam, pada 8 Julai 2020. Ia sekali gus menjadikan negara itu paling teruk terkesan di Asia Tenggara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pakai Kuning Jika Perlukan Bantuan”- Britney Spears Beri Petunjuk Melalui Baju?

Nama bintang Hollywood, Britney Spears sekali lagi menjadi sebutan peminat di media sosial selepas tularnya mengenai sebuah perkongsian yang mengejutkan daripada salah seorang pengikutnya di laman Tiktok.

Khabar berita tersebut menjadi bualan hangat selepas pengikutnya itu telah meninggalkan komen di salah sebuah posting Britney yang meminta Britney memakai baju berwarna kuning dalam posting seterusnya sekiranya dia memerlukan bantuan. Namun siapa sangka, pelantun Baby One More Time menerusi sebuah posting susulan telah memuat naik sebuah video yang memperlihatkannya memakai baju berwarna kuning.

@freemantv kids on tik tok are trying to save Britney over her handlers and one of them once posted a comment saying 'wear a yellow shirt of you need help' and she did. You can see that in this video. pic.twitter.com/UFktcIXtQi

— Hal9000 (@contactlens237) July 7, 2020

Insiden tersebut telah menjadi bualan hangat memandangkan sebelum ini sebuah petisyen telah diwujudkan untuk menuntut Britney dibebaskan daripada jagaan bapanya Jamie Spears.

Sebagai rekod, Jamie telah menjadi ‘penjaga’ Britney sejak 2008 lagi. Pelbagai kontroversi dikaitkan dengan perilaku Jamie yang terlalu tegas termasuklah dari segi kewangan, peribadi seperti keputusan Britney boleh berkahwin dan termasuklah keizinan untuk bergambar bersama penyanyi itu.

Rata-rata peminatnya berasa kasihan kerana Britney seolah-olah terkongkong dengan situasi tersebut sehingga membuatkan dia mengalami tekanan perasaan yang melampau. Sehingga kini, isu mengenai Britney masih menjadi misteri.


Jom Bantu Peniaga Restoran Tempatan Untuk Bangkit Semula Dengan EATLOKAL

Sejak akhir-akhir ini, banyak restoran dan kafe mengenakan caj yang mahal untuk menghantar makanan mereka kepada pengguna. Maklumlah, sekarang ini ramai yang lebih gemar makanan dihantar terus ke rumah atau pejabat lagi-lagi musim PKP ni.

Tetapi, harga caj penghantaran kadang-kadang tak masuk akal! Ada pelanggan sampai perlu membayar lebih dari harga makan atau minuman untuk setiap pembelian.

Sedar akan masalah ini kepada pelanggan, sebuah platform terbaru bernama EATLOKAL (www.eatlokal.com) mampu memberi solusi yang baik kepada orang ramai di seluruh kawasan Lembah Klang.

Selain menawarkan caj penghantaran yang berpatutan, platform ini membolehkan pelanggan dapat memberi sokongan kepada peniaga tempatan.

Untuk permulaan, EATLOKAL menawarkan perkhidmatan untuk restoran dan pengguna dalam jarak 5 km antara satu sama lain. Perkhidmatan ini akan meningkatkan jangkauan liputannya, pilihan restoran, dan penawaran makanan dalam beberapa bulan mendatang.

EATLOKAL akan mengenakan bayaran kepada restoran yang diluluskan dengan komisen terhadap penjualan hanya 10% untuk tempoh pelancaran sebagai sebahagian daripada usaha untuk membantu perniagaan ini bangkit kembali.

Perkhidmatan ini kini tersedia di Petaling Jaya, Kuala Lumpur, Bangsar, Damansara, Hartamas, Mont Kiara, Tropicana, Bandar Utama, Taman Tun Dr Ismail, Sunway, Subang Jaya, USJ, dan sekitarnya. Antara Restoran yang boleh didapati seperti YMT Healthy Vegetarian, W1 Dining & Cocktails, Concubine KL, Asian Rice Pot, The Locker & Loft and The Accidental Bakers.

Pengguna boleh memeriksa ketersediaan perkhidmatan di lokasi mereka melalui laman web EATLOKAL di www.eatlokal.com; atau pada aplikasi iOS dan Android yang terdapat di Apple App Store dan Google Play Store mulai hari ini.


Bagaimana Cara Yang Lebih Baik Untuk Membatalkan Perancangan Yang Telah Diatur

Adakah anda seorang yang sentiasa berada di dalam zon selesa anda sendiri? Yang tidak pernah terfikir untuk anda keluar bersosial bersama teman-teman. Anda umpama ‘katak dibawah tempurung’ atau ‘baju yang usang’ yang tiba-tiba mendapat panggilan telefon dari teman anda untuk mengesahkan kedatangan anda tentang rancangan yang telah diatur.

Anda juga adalah seorang yang terlalu selesa dengan kedudukan anda dan terpaksa mengatakan “ya, saya join” kerana rasa bersalah dan tekanan untuk mengekalkan kehidupan yang lebih sosial dan menjaga emosi teman-teman. Anda mungkin akan memberi beberapa alasan seperti ya atau sebaliknya selepas itu.

Sebilangan besar dari kita sentiasa berbelah bahagi dan yang lagi memburukkan keadaan ialah kita sering terasa seperti ‘existential crisis’. “Saya sebenarnya memang perlu merasai kehidupan bersosial dan lebih kerap keluar bersama teman. Tetapi dalam masa yang sama, saya lebih suka di rumah, di atas katil dan tidak bercakap dengan sesiapa”.

Sekiranya ini selalu terjadi kepada anda, berikut adalah cara anda boleh membatalkan rancangan tanpa rasa bersalah.

Mungkin agak sukar pada mulanya, tetapi melalui teks dan benar-benar jujur, ianya mungkin akan membantu anda dalam persahabatan. contoh mesej adalah seperti “hai, saya rasa saya tak akan ikut untuk rancangan kali ini kerana saya terlalu sibuk dan perlu menghabiskan kerja saya dalam waktu yang ditetapkan”. Teman-teman juga mesti dapat membuat perbezaan yang anda sebenarnya memang jujur dan mereka juga menyokong anda.

Ketahui sedari awal mengenai keperluan anda sendiri. Ini akan membantu anda untuk membuat keputusan yang lebih baik pada perancangan yang akan datang. Ingat, rakan yang tidak dapat memahami perasaan anda bukanlah rakan yang perlu anda pertahankan. Jadi, sebelum anda membuat keputusan, adalah lebih baik untuk anda fikir sama ada perlu atau tidak anda membatalkan rancangan yang telah diaturkan? Adakah sebab lokasinya? Orang sekelilingnya? Masanya? Mengapa mengambil keputusan untuk setuju pada awalnya? Apa yang akan anda nikmati daripada perancangan itu? Semua ini harus diambil kira sebelum anda membuat keputusan agar tidak menyinggung hati teman-teman.

Anda tidak perlu berfikir dan tunduk pada tekanan. Cari apa yang sesuai untuk diri anda dan apa yang lebih menggembirakan anda. Pilih rakan yang peka dengan keperluan anda dan bersedia untuk berkompromi. Dengan berbuat demikian, anda juga harus menerima pemikiran teman-teman anda setiap kali mereka juga membatalkan perancangan. Bagi ruang pada diri sendiri dan teman-teman supaya kita rasa dihargai dan tahu untuk menghargai.

Tidak ada perkara yang perlu dirunsingkan. Tolak hari ini, keluar hari lain!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tip Hilangkan Pahit Peria! Ini Cara Mudah Dan Berkesan Untuk Anda Amalkan

Sayur peria mempunyai pelbagai khasiat. Ada yang mengatakan dengan memakan sayur peria, ianya dapat mengatasi masalh tekanan darah tinggi dan mengurangkan kandungan gula dalam darah.

Ramai yang tidak mahu memakan peria kerana rasanya yang pahit dan mengangu selere makan. Berikut adalah cara untuk hilangkan pahit peria bagi yang ingin mencuba memakannya.

Bagi anda yang ingin menghilangkan pahit peria, antara bahan yang boleh digunakan untuk menghilangkan pahit ini adalah menggunakan garam dan air. Garam mempunyai sifat yang dapat meresap kelembapan dan cecair di dalam sayur.

Sebelum memasak, basuh terlebih dahulu peria dengan bersih untuk menghilangkan kotoran yang melekat di permukaan peria. Setelah itu, potong mengikut saiz yang dikehendaki.

Setelah selesai memotong, sediakan air di dalam bekas dan letakkan beberapa sudu garam halus. Masukkan peria yang dipotong dan rendam untuk sekurang-kuranya 30 minit. Pastikan semua peria tenggelam di dalam air rendaman tersebut.

Setelah selesai merendam, bilas sekali lagi peria dengan menggunakan air bersih untuk menghilangkan rasa masin garam. Sejat dan toskan peria dan kemudian anda boleh memasak mengukit resepi anda.

Jadi untuk anda yang ingin mencuba memasak peria, anda boleh amalkan cara di atas. Rasa pahit peria pasti berkurangan.


5 Petua Untuk Elakkan Mata Berair Semasa Memotong Bawang

Memotong bawang kadangkala menjadi agak mencabar kerana ianya akan menyebabkan mata menjadi pedih dan berair. Menurut halaman Rasa, ada beberapa cara yang boleh diamalkan untuk mengelakkan perkara ini berlaku.

Merendam bawang di dalam air ais dapat mengurangkan pengeluaran bahan kimia semasa memotong. Caranya adalah membuang bahagian lapisan luar bawang, basuh dan rendamlah di dalam air yang berisi air. Setelah itu potong mengikut cara yang anda kehendaki.

Menurut halaman Rasa, konsep meletakkan bawang di dalam peti ais adalah sama seperti merendam di dalam air ais. Caranya adalah meletakkan bawang yang belum dikupas di dalam peti ais untuk seketika dan kemudian hiris seperti biasa.

Penggunaan pisau yang tajam dapat membantu mengurangkan pelepasan bahan kimia semasa memotong bawang. Jika dibandingkan dengan pisau tumpul, penghasilan bahan kimia menggunakan pisau tumpul lebih banyak daripada pisau yang tajam dan ini sekaligus menyebabkan mata anda lebih pedih.

Bagi yang tidak mahu merendam atau menyejukkan bawang, cara ini boleh anda amalkan. Menurut The Nation Onion Association menerusi halaman Rasa, memotong bawang di bahagian atas sebelum mengupasnya dapat mengurangkan kepedihan mata yang menyebabkan mata berair.

Selain memotong di bahagian atas terlebih dahulu, perkara yang perlu di elakkan semasa memotong bawang adalah memotong bahagian akar bawang. Memotong akar bawang akan menyebabkan penghasilan bahan kimia yang lebih cepat dan ini sekaligus menyebabkan mata cepat pedih.

Diharapkan tip ini berguna untuk anda yang seringkali mengalami masalah mata pedih dan berair ketika memotong bawang. Jom amalkan!


Mas Khan Didenda RM17,000 Mengaku Curi Wallet Kripto Milik A. Aida

Semalam, pelakon Mas Hidzir Khan Mas Fadzillah Khan atau lebih dikenali sebagai Mas Khan,26 telah dijatuhkan hukuman denda RM7,000 atau penjara 12 bulan manakala, denda RM10,000 atau penjara 14 bulan untuk kesalahan kedua.

Hukuman itu diperintahkan oleh Mahkamah Majistret Ampang di Kuala Lumpur menerusi Majistret Farah Nasihah Annuar, selepas pelakon Abang Long Fadil 2 itu menukar pengakuan kepada bersalah semasa sebutan kali ketiga kes kesalahan mencuri wallet mata wang kripto bernilai RM213,805 milik penerbit filem Datuk A Aida.

Mengikut pertuduhan pertama dan kedua, tertuduh didakwa mencuri wallet yang merupakan mata wang kripto milik Zaidah Awang, 50, atau dikenali sebagai A.Aida tanpa izin bernilai RM59,804.15 dan RM154,000.85 di Taman Ukay Perdana, Ampang, Kuala Lumpur, pada 5 pagi 7 Mac 2019.

Dalam pada itu, Aida bersyukur dengan keputusan tersebut dan mahu ianya dijadikan sebagai pengajaran kepada si pelaku atau sesiapa saja.

“Saya bersyukur penjenayah dijatuhkan hukuman. Semoga jadi pengajaran kepada orang lain juga supaya jangan mudah ambil kesempatan.

“Negara kita ada undang-undang. Jangan fikir dia boleh lari dan terlepas begitu saja. Terima kasih pada pihak Polis Diraja Malaysia (PDRM) kerana berjaya meyelesaikan kes kecurian ini,” katanya menerusi laporan HARIAN METRO.

Biarpun begitu, difahamkan penerbit itu akan membuat saman tuntutan ganti rugi kepada Mas tidak lama lagi dan sudah melantik peguam untuk mengendalikan kes itu.

“Selepas ini saya akan buat saman sivil bagi menuntut ganti rugi. Sekarang ini saya dan pasukan peguam sedang buat kira-kira,” Tambahnya lagi

Terdahulu, Aida meluahkan rasa kecewa apabila hubungan baik dan kepercayaan yang diberikan dikhianati oleh  Mas yang dianggapnya sebagai adik sendiri. Ketika itu, keluarga Mas ada meminta untuk menyelesaikan kes penipuan di luar mahkamah, namun Aida enggan berbuat demikian kerana mahu ianya diselesaikan mengikut lunas undang-undang supaya menjadi pengajaran kepada semua pihak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Safiey Illias Sambung Belajar, Bakal Jadi Peguam?

Usahawan dan selebriti, Safiey Illias memberitahu dia bakal melanjutkan pengajian dalam jurusan undang-undang dan berhasrat untuk menjadi seorang peguam pada masa akan datang.

Murai MY menerima berita ini menerusi laman Youtube rasminya di saluran TV Syinta Gila Bertajuk “LUAHAN DARI LUBUK HATI SAYA YANG PALING DALAM! CUKUP SETAKAT INI…”.

Safiey berkata, dia sedang merancang menyambung pelajaran di sebuah pusat pengajian di Australia. Menurut Safiey, perancangan ini tergendala kerana tidak dibenarkan melakukan perjalanan ke luar negara, negara tersebut masih menutup sempadan.

“Kenapa saya pilih bidang guaman walaupun saya adalah bakal doktor (walaupun 6 bln je RATU SEMESTA ALAM belajar lepastu xnk dah belajar hahaha . Bagi saya , bidang guaman menegakkan hak2 dan saya sgt membangkang sebarang isu cyber bully dan juga body shaming . Lagi2 org yg tengah ada masalah atau depression mcm saya”- tulisnya di Instagram

Sementara itu, Safiey memberi amaran kepada netizen agar tidak sesuka hati melemparkan fitnah dan kata-kata nista kepadanya selepas ini. Dia tidak teragak-agak untuk mengambil tindakan undang-undang  di bawah Akta Komunikasi dan Multimedia kepada yang bersalah.

Dalam video lain di Youtube, Safiey mendedahkan dia sudah berhabis wang mencecah RM2 Juta untuk membuat pembedahan plastik pada tubuh dan wajahnya. Lihat video di bawah;

Dalam perkembangan lain, Murai MY difahamkan Safiey menyepikan diri selama beberapa bulan kerana menghidapi penyakit depresi. Kini dia bangkit semula dengan azam baru untuk terus berjaya dalam hidup.


“Saya No Comment”- Nur Sajat Balas Teguran Netizen & Pendakwah

Baru-baru ini, tindakan usahawan kosmetik terkenal, Nur Sajat Kamaruzzaman atau lebih dikenali sebagai Sajat sekali lagi mencetuskan kontroversi dengan memuat naik video dan foto dia berbikini serta turut menampakkan punggungnya di laman Instagram.

A post shared by PU Amin (@pencetusummah_amin)

Tindakan Sajat itu bukan sahaja telah mencetuskan kecaman orang ramai malah turut menaikkan kemarahan pendakwah Pencetus Ummah (PU) PU Amin dan PU Syed yang berkongsi teguran mereka secara terbuka di laman Instagram.

Difahamkan, pada mulanya mereka tidak lagi mahu mengulas mengenai pelantun Makhluk Penggoda itu kerana sudah memberi teguran namun tidak diendahkannya. Tegur pendakwah-pendakwah itu lagi, mereka berharap agar orang ramai dapat memboikot Sajat dan pihak berkuasa mengambil tindakan dengan memadamkan semua media sosial usahawan itu.

A post shared by SYED MOHD BAKRI AL YAHYA™ (@_pusyed)

Dalam pada itu, menerusi beberapa hantaran di Instagram nya, Sajat meluahkan ‘isi hati’ nya mengenai teguran dan kecaman yang diterima daripada warganet dan juga pendakwah-pendakwah tersebut.

Kongsi Sajat, dia enggan membalas kenyataan-kenyataan tersebut kerana dia percaya setiap inividu mempunyai hak untuk untuk membuat pilihan. Malah tulisnya lagi, dia hanya menjadi diri sendiri dan percaya mempunyai naluri yang kuat sebagai seorang wanita.


Hilang Ingatan? Kajol Kongsi Pengalaman Aneh Saat ‘Shooting’ Filem KKHH

Siapa menduga, rupanya aktres Bollywood terkenal, Kajol nampaknya telah mengalami peristiwa aneh ketika pengambaran filem Kuch Kuch Hota Hai. Pelakon berusia 45 tahun itu tiba-tiba tidak mengenali sesiapa setelah dia terjatuh ketika berlakon di dalam salah satu babak. Ini juga membuat semua orang di lokasi bingung.

Sehingga akhirnya, Kajol dapat memulihkan ingatannya semula setelah kekasihnya datang ke lokasi penggambaran. Bagaimana ceritanya? Lihat artikel di bawah yang diringkaskan oleh Murai MY dari Pinkvilla.

Sebenarnya ramai yang tahu cerita ini. Kajol mengalami peristiwa yang tidak dijangka ketika penggambaran filem pada zamannya. Kisah cinta yang dilakonkan oleh Shah Rukh Khan, Rani Mukerji dan Kajol disukai oleh banyak negara, termasuk Malaysia.

Keserasian yang ditunjukkan oleh Shah Rukh Khan dan Kajol dalam filem itu menarik perhatian orang ramai. Filem ini juga menjadikan mereka berdua sebagai salah satu pasangan paling berjaya di dunia perfileman Bollywood sehingga diidolakan oleh ramai orang. Kajol dan Shah Rukh Khan malah sering disatukan dalam banyak filem.

Setelah bertahun-tahun berlalu, terungkap bahawa Kajol telah kehilangan ingatannya ketika membuat penggambaran di set Kuch Kuch Hota Hai. Kejadian itu dialami oleh Kajol ketika mengambil tempat untuk lagu bernama Yeh Ladka Hai Deewana.

Di mana Kajol sepatutnya menunggang basikal. Tetapi dia hilang kawalan dan mengalami beberapa kecederaan pada badannya. Selama lebih dari satu jam, Kajol tidak mengenali sesiapa. Ini tentu membuat semua orang di lokasi bingung.

Hingga akhirnya, Ajay Devgan, yang masih menjadi kekasih Kajol, diberitahu mengenai kemalangan itu. Ajay segera datang ke set untuk melihat keadaan kekasihnya.

Kajol masih tidak ingat siapa pun pada waktu itu, tetapi ketika Ajay datang dia dapat langsung mengenalinya. Kajol berasa lebih baik setelah bercakap dengan Ajay Devgan. Kejadian ini menunjukkan betapa kuatnya hubungan Ajay Devgan dan Kajol.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lagi Artis India Bunuh Diri, 5 Fakta Kematian Aktor ‘Sado’ Susheel Gowda

Banyak betuk kes bunuh diri di kalangan artis di India. Selepas Sushant Singh Rajput, India sekali lagi kehilangan pelakon berbakat. Pelakon TV Susheel Gowda dilaporkan meninggal dunia pada 7 Julai 2020.

Sama seperti Sushant, Susheel juga mengakhiri hidupnya dengan cara yang tragis iaitu bunuh diri. Sebenarnya, dia sedang bersiap untuk filem barunya. Berikut adalah 5 fakta mengenai kematian Susheel Gowda, yang diringkaskan oleh Murai MY dari Times Of India.

Susheel Gowda didakwa bunuh diri pada hari Selasa, 7 Julai 2020. Pihak polis mengatakan bahawa mayat Susheel ditemui di kediamannya di Induvalu, Mandya, sebuah kota di negara bahagian Karnataka.

Sebab mengapa Susheel membunuh diri belum disahkan lagi. Kes ini masih dalam siasatan polis. Sehingga kini, polis belum menentukan sama ada Susheel meninggalkan apa-apa nota sebelum bunuh diri. Tetapi mayat Susheel Gowda diserahkan kembali kepada keluarga setelah pemeriksaan bedah siasat.

Lebih sedih,  Susheel Gowda menantikan filem terbarunya berjudul Salaga bakal dirilis di pawagam. Susheel memainkan watak penting di mana pengarah filemnya adalah Duniya Vijay. Di media sosialnya, Vijay juga menulis tulisan panjang, mengingati Susheel. Dia menyangka, Susheel Gowda akan segera menjadi pelakon terkenal di India setelah melihat lakonannya sebagai polis dalam filem itu. Tetapi Duniya Vijay menyesal Susheel meninggal dunia sebelum filem ini dirilis.

Selain berlakon, Susheel juga seorang jurulatih kecergasan yang terkenal. Dia bekerja keras untuk membina kerjaya sendiri dalam industri hiburan.

Dipetik dari Indian Express, kematian Susheel Gowda menyusuli pelakon Chiranjeevi Sarja yang meninggal secara tiba-tiba sebulan sebelumnya. Sarja menghembuskan nafas terakhir kerana serangan jantung pada 7 Jun 2020. RIP Susheel Gowda.


Anak Sendirian Dalam Bot, Begini Kronologi Hilangnya Aktres Naya Rivera

Berita mengejutkan datang dari selebriti Naya Rivera. Murai MY difahamkan pelakon dan penyanyi itu hilang sebentar tadi. Ini juga membuat peminat terkejut, kerana beberapa jam sebelum dinyatakan hilang, Rivera dilihat masih aktif di media sosial.

Berikut adalah kronologi dari permulaan percutian singkat Rivera yang membawa kepada berita yang membimbangkan.

just the two of us pic.twitter.com/wCunAlGJ1B

— Naya Rivera (@NayaRivera) July 7, 2020

“Hanya kami berdua,” kata-kata dari tweet akaun @NayaRivera yang memuat naik gambar bersama satu-satu anaknya. Rivera membawa anaknya dalam perjalanan percutian pendek. Mereka dilihat di kawasan Danau Piru, Los Angeles.

Menurut Jabatan Sheriff Ventura County, seperti yang dilaporkan oleh Variety.com, Rivera menyewa bot sekitar jam 1 petang waktu tempatan, (07/08/2020).

Kira-kira tiga jam setelah meninggalkan tempat penyewaan bot, seorang nelayan lain menjumpai bot itu bersama seorang anak di dalamnya.

Setelah disahkan, budak lelaki berusia empat tahun itu adalah Josey Hollis Dorsey, anak Rivera.

A post shared by Naya Rivera (@nayarivera)

Josey segera dibawa ke daratan dan diperiksa dan dinyatakan dalam keadaan baik tanpa kecederaan. Josey menjelaskan kepada penyiasat bahawa dia dan ibunya sedang berenang, tetapi ibunya tidak pernah kembali ke bot sehingga para nelayan menemukannya sendirian.

The missing person at Lake Puru has been identified as Naya Rivera, 33, of Los Angeles. SAR operation will continue at first light. @VCAirUnit @fillmoresheriff @Cal_OES pic.twitter.com/bC3qaZS3Ra

— Ventura County Sheriff (@VENTURASHERIFF) July 9, 2020

Kehilangan Rivera secara tiba-tiba telah membuat polis bersiap sedia dengan sebarang kemungkinan. Pihak berkuasa dan juga pasukan penyelamat kini melakukan pengawasan dengan helikopter dan drone. Harapan besar keluarga dan komuniti bahawa Rivera masih boleh ditemui selamat. Sehingga artikel ini ditulis, pelakon kelahiran California itu masih dinyatakan hilang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Intai Muzium Terbesar Di Asia Tenggara Yang Berada Di Malaysia

Muzium Terengganu ataupun dikenali sebagai Muzium Losong telah diiktiraf sebagai salah satu muzium yang terbesar di Asia Tenggara dan merupakan muzium yang terbesar dan tercantik di Malaysia.

Untuk anda yang sukakan melihat barangan sejarah, jom kita intai kenapa muzium ini patut dijadikan pilihan anda.

Menurut halaman Terengganu State Museum, secara keseluruhan muzium ini berkeluasan seluas 23 hektar dan sekaligus menempatkan muzium ini sebagai antara muzium yang terbesar di Asia Tenggara dan terbesar di Malaysia.

Menariknya di sini, kesemua rumah tradisional yang tersergam bukanlah replika semata-mata, tetapi ianya adalah rumah sebenar yang masih bercirikan rumah tradisional Terengganu. Terdapat 5 buah rumah tradisional Terengganu yang pelbagai bentuk yang berusia lebih dari 100 tahun.

Menurut halaman Terengganu State Museum, muzium di sini bukan sahaja mengekalkan keaslian tradisional, malah mereka juga pernah memenangi anugerah landskap terbaik dan sekaligus dinobatkan sebagai muzium tercantik di Malaysia.

Batu Bersurat yang dianggarkan telah berusia lebih kurang 700 tahun ini merupakan batu bersurat yang mempunyai ukiran yang paling tua dan mempunyai tulisan Jawi pertama ditemui di Malaysia. Batu Bersurat ini bukanlah replika semata-mata, malah ianya adalah asli dan tulen.

Perahu jenis Pinis Gobel dan Pinis Dogol yang digunakan semasa perang Jepun dan berukuran 74 kaki ada di tunjukkan di sini dengan saiz yang sebenar. Di samping itu juga, pelbagai jenis perahu kecil juga turut ditayangkan di sini untuk tontonan anda semua.

Jadi untuk anda yang berhajat ke Terengganu, bolehlah singgah di Muzium Terengganu yang di buka dari jam 9 pagi sehingga 5 petang pada hari sabtu hingga khamis.


Bahaya! 15 Lokasi ‘Hotspot’ Di Malaysia Yang Berisiko Untuk Lemas

Bercuti dengan cara mendekatkan diri dengan alam semulajadi adalah satu perkara yang pasti memberikan keseronokkan dan mendamaikan buat kita semua. Memilih lokasi percutian yang berbentuk perkelahan, camping dan mempunyai aktiviti air pastinya menjanjikan kepuasan kepada semua.

Dalam keseronokkan memilih lokasi percutian, ada beberapa perkara yang perlu diambil kira seperti lokasi yang berbahaya dan mempunyai risiko untuk lemas. Berikut adalah 15 lokasi hotspot yang berisiko untuk lemas menurut Jabatan Bomba dan Penyelamat Malaysia.

Keseronokkan berada di bawah air terjun tidak disangkal lagi. Deruan air yang jatuh di atas badan seolah-olah terapi dan massage buat kita semua. Tetapi perlu diingat bahawa kawasan tempat jatuhnya air terjun merupakan kawasan yang dalam dan mempunyai arus deras sehingga dapat menarik golongan dewasa ke dasarnya.

Kawasan sungai dikatakan bahaya kerana risiko arus deras yang boleh menghanyutkan manusia. Di samping itu juga, risiko untuk terjadinya kepala air daripada air terjun boleh menyebabkan sesetengah kawasan sungai sangat berbahaya kepada pelancong.

Kawasan pantai dan ombak yang dilihat tenang mempunyai ‘perangkap maut’ yang dikenali sebagai arus karau atau rip current yang sangat berbahaya dan boleh menyebabkan pengunjung lemas ketika mandi manda. Walaupun mungkin ada yang pandai berenang, namun situasi cemas akan menyebabkan panik dan gagal menyelamatkan diri.

Kawasan lombong dikatakan berbahaya kerana berisiko untuk berlakunya air bergolak. Limpahan air sungai yang mengalir ke kawasan lombong atau empangan akan mencipta air bergolak seterusnya menghasilkan pusaran air yang mempunyai daya tarik, sekali gus menyedut apa sahaja termasuk batu besar.

Jadi untuk anda yang bercadang untuk mengadakan aktiviti air bersama keluarga mahupun rakan-rakan, pastikan keselamatan diri terjaga dan sentiasa berhati-hati serta peka dengan keadaan sekeliling.


Rakan Artis Terkejut & Sedih Mengenai Perceraian Sharifah Sakinah

Semalam pelakon Sharifah Sakinah telah berkongsi khabar berita yang mengejutkan yang mana dia telah mengumumkan perceraian dengan suaminya yang juga seorang juruterbang, Aliff Adha, sejak Mei lalu.

Menerusi laporan BH Online, Sakinah dan Aliff sudah tidak tinggal sebumbung sejak Mac yang lalu dan berpisah secara baik. Terdahulu, beberapa portal hiburan melaporkan terdapat dakwaan suami kepada seorang pelakon telah menggunakan aplikasi Tinder secara terbuka di Internet yang mana turut dikaitkan dengan Aliff.

Bagaimanapun, menurut Sakinah dia menafikan orang ketiga sebagai punca perpisahan dan soal menggunakan aplikasi tersebut dia enggan melibatkan diri. Akui Sakinah, dia sedar akan kekurangan dirinya serta tidak mampu menjadi seorang isteri yang baik.

“Kami berpisah secara rasmi pada Mei lalu.

“Tapi kami berpisah dengan baik. Keputusan ini juga perlu mengambil kira anak kami, Anais Adha yang berusia tiga tahun,”

“Saya tidak boleh jadi isteri yang baik. Saya sedar kekurangan diri. Soal dia nak guna aplikasi ‘dating’ … itu haknya. Suka hati dialah nak buat apa, saya tak campur.

“Selebihnya, biarlah saya dan dia bahagia dengan cara masing-masing… Itu sebaik-baiknya,” katanya.

Dalam perkembangan lain, rata-rata rakan artis seperti Nourul Wahab, Tya Ariffin dan ramai lagi turut terkejut mengenai perkhabaran tersebut. Malah mereka turut berharapkan agar Sakinah tabah mengharungi dugaan serta mendoakan yang terbaik buat pelakon yang popular menerusi Girlfriend Aku Dari Neraka itu.

Sakinah dan Aliff telah bernikah pada 28 Mac 2015 dan dikurniakan seorang anak perempuan, Anais Adha.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Aafiyah Macam Ibu Dia’- Gelagat Aafiyah Mesra Dengan Neelofa Curi Perhatian

Sebelum ini, penyanyi popular tanah air Dato Sri Siti Nurhaliza sering kali berkongsi anak kesayangannya, Siti Aafiyah Khalid gemar meminum minuman berasaskan susu pisang keluaran syarikat Neelofa.

Malah, Neelofa sendiri juga sering menghantar hadiah berupakan minuman ini kepada keluarga Siti kerana tahu si cilik ini gemarkannya. Terbaru menerusi laman Instagram Siti, pelantun 7 Nasihat ini berkongsi sebuah video yang menunjukkan keterujaan Aafiyah bertemu dengan Neelofa yang sempat berkunjung ke kediaman mereka.

A post shared by Siti Nurhaliza Tarudin (@ctdk)

Dalam video tersebut, Aafiyah begitu gembira dengan kehadiran Neelofa sehingga menarik tangan pengacara itu untuk menunjukkan kediamannya. Malah Aafiyah turut berkongsi cerita mengenai watak kegemarannya di dalam animasi Frozen kepada Neelofa.

“Orang lain dia tak ada pun buat macam ini Lofa” kata Siti dalam video tersebut yang terkejut melihat reaksi anaknya itu

Menerusi ruangan komen, rata-rata peminat memuji sikap peramah Aafiyah yang diwarisi daripada ibunya.

Malah, mereka turut mengagumi aura yang dimiliki oleh Neelofa yang begitu disenangi sehingga membuatkan ramai kanak-kanak begitu mudah mendekatinya.


Glee Bawa Sial? Selain Naya Rivera, 5 Kru & Pelakon Ini Juga Bernasib Tragis

Naya Rivera, pelakon terkenal Amerika yang membintangi muzikal ‘Glee’ tiba-tiba hilang dan disangka telah mati di tasik bersama bayinya.

Pada hari Rabu, 8 Julai 2020, anaknya yang berusia 4 tahun ditemui terapung di dalam bot yang mereka sewa. Pejabat Sheriff Ventura Country melaporkan, pada hari Rabu malam Naya Rivera tenggelam di Danau Piru. Hingga kini mereka masih mencari bintang siri televisyen Glee itu.

Sementara itu, rata-rata netizen menganggap kes ini menambah senarai panjang insiden tragis yang dialami oleh pelakon dan produksi Glee.

Seperti yang diringkaskan oleh Murai MY dari laman Heavy.com, difahamkan ada empat pelakon termasuk pengarah yang  terbabit dengan kejadian tragis setelah menyelesaikan peranan mereka dalam siri ini.

Pelakon Cory Monteith, yang membawa watak Finn Hudson dalam siri Glee didapati mati kerana overdos di sebuah bilik hotel di Vancouver, Kanada, pada 13 Julai 2013. Pada masa kematiannya, Cory merupakan kekasih Lea Michele, rakan sepasukannya. Sejumlah nasib tragis menimpa pelakon dan kru Glee, membuat khabar angin bahawa ada sumpahan di sebalik kejayaan siri yang ditayangkan pada 2009-2015.

Tiga bulan selepas kematian Cory, penolong pengarah rancangan Jim Fuller meninggal secara tiba-tiba pada bulan September 2013. Dia disyaki mengalami serangan sakit jantung pada usia 41 tahun. Kematian Jim dan Cory dikenang dalam episod Glee pada musim keempat dan kelima.

Lima bulan kemudian, pembantu produksi Glee, Nancy Motes (37 tahun) ditemui mati di sebuah bilik hotel setelah membunuh diri kerana terlalu banyak dadah ditemui pada bulan Februari 2014. Polis menemui sejumlah ubat dan nota yang mengandungi mesej yang menyalahkan saudara tiri Nancy, pelakon Julia Roberts.

Setahun selepas kematian Cory, pelakon Glee, Becca Tobin dikejutkan dengan berita kematian kekasihnya bernama Matt Bendik. Murai MY difahamkan, lelaki berusia 35 tahun itu ditemui mati di sebuah bilik hotel di Philadelphia, pada 10 Julai 2014. Polis mengatakan bahawa Matt meninggal dunia secara tiba-tiba setelah tidak menemui punca kematian selepas bedah siasat dan siasatan.

Mark Salling, memegang watak Noah “Puck” Puckerman ditemui mati gantung diri di tebing sungai tidak jauh dari rumahnya di California pada 30 Januari 2018. Sebelum putus asa untuk mengakhiri hidupnya, Mark boleh menghadapi hukuman penjara 20 tahun kerana didakwa melakukan penderaan seksual terhadap kanak-kanak.

Berita sumpahan yang menimpa siri Glee muncul kembali setelah berita kehilangan Naya Rivera, pelakon Santana Lopez pada 8 Julai 2020. Polis mengesyaki Naya lemas di Tasik Puru ketika menaiki kapal bersama anak lelaki berusia 4 tahun. Bagaimana kronologinya? Baca artikel ini:

Anak Sendirian Dalam Bot, Begini Kronologi Hilangnya Aktres Naya Rivera

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelik Tapi Sedap! Roti Canai Ular Dapat Permintaan Tinggi Pelanggan

Di media sosial kini tular mengenai roti canai yang berbentuk ular yang dihasilkan oleh pengusaha roti canai, Che Harun Ali, 46, dari Kampung Kubur Kuda, Kubang Kerian Kelantan.

Namun begitu, ianya bukanlah menggunakan ular yang betul sebaliknya dimasak dengan menggunakan bentuk seperti seekor ular. Menurut Che Harun, idea tersebut terhasil selepas kehadiran seekor ular ketika dia leka menebar roti canai di rumahnya.

Berpengalaman lebih 30 tahun dalam bidang ini, menurut mereka yang pernah mencuba roti canai ‘ular’ ini akui pada mulanya agak gerun untuk mencubanya namun selepas menikmati sendiri roti canai ini, perasaan tersebut terus hilang kerana ianya sangat sedap dan rangup.

Difahamkan, roti canai ular itu mempunyai perisa Milo, Nestum, keju dan susu yang dijual pada harga RM1.20 hingga RM3 bergantung pada perisa dan saiz. Dedah Che Harun, cara pembuatan roti canai ular pelbagai perisa itu adalah sama dengan roti canai yang lazim dijual, sebaliknya roti itu dibentuk seperti ular dan digulung bersama perisa yang menjadi pilihan.


Rakyat India Anggap Preity Zinta Lupa Diri & Memalukan?

Peminat yang setia mengikuti pelakon Bollywood, Preity Zinta pasti tahu bahawa dia sekarang menetap di Amerika Syarikat. Sudah empat tahun, Preity berada di negara tersebut.

Sempena Hari Kemerdekaan Amerika Syarikat pada Sabtu, 4 Julai 2020, Preity Zinta turut merayakan bersama suami dan ibunda tercinta.

Preity Zinta dilihat berkongsi hari bermakna itu di Instagramnya dan terus menjadi perhatian netizen. Di ruangan komen, rata-rata pengikutnya memberi pujian dan  semangat. Tapi ada netizen yang tak pasal-pasal melontarkan kata-kata kecaman dengan menyebut Preity lupa diri terhadap negara kelahirannya.

A post shared by Preity G Zinta (@realpz)

Menerusi gambar yang dimuatnaik, Preity Zinta menunjukkan saat bersama-sama keluarganya ketika menyambut Hari Kemerdekaan Amerika Syarikat. Bintang filem Dil Hai Tumharaa dilihat memuat naik gambar selfie di belakang rumah ditemani suaminya, ibu dan anjing peliharaannya. Suaminya Gene Goodenough, berpose sambil memegang bendera Amerika.

“Fireworks are on us #stayhome #staysafe #patiparmershwar #ma #bruno #happy4thofjuly #ting,” ujar Preity Zinta di keterangan fotonya.

Salah seorang netizen tidak senang dengan kelakuan Preity Zinta ini. Dia merasa sedih kerana Preity Zinta sebenarnya mempromosikan bendera Amerika Syarikat dan dianggap telah melupakan negaranya sendiri yang telah memberi banyak tuah kepadanya.

“Betapa memalukannya untuk dibesarkan di India, mendapatkan wang dari India, menjadi jutawan dari India dan sekarang mempromosikan bendera AS, memalukan bagi anda. Sekiranya saya boleh, saya akan membuang kotoran anjing kepadanya,” kata netizen lain.

Berkaitan dengan ejekan itu, Preity Zinta juga kelihatan enggan memberikan respons. Dia memilih untuk tidak peduli dengan komen negatif yang akan mengganggu kehidupan Preity Zinta sendiri.


Starbucks Perkenal 3 Minuman Baru Penutup Musim Panas

Sebelum ini, Starbucks telah memperkenalkan minuman yang tular di media sosial iaitu Fantasy Tail Frappucino. Kini sebagai penutup musim panas, jenama minuman terkenal ini sekali lagi memperkenalkan minuman terbaharu mereka.

Menampilkan 3 minuman untuk masa yang terhad iaitu Choco-choco Nutty, Mango Matcha Freeze dan Berry Hibiscus Cold Brew semestinya sekali lagi akan menarik perhatian ramai untuk menikmatinya terutama bagi Choco-choco Nutty. Buat yang tertanya, minuman berasaskan ‘frappucino’ ini mengandungi gabungan sos coklat hazelnut, dihiasi topping krim mocha serta dipenuhi dengan kerangupan kacang almond.

Sama seperti dahulu, Starbucks juga memperkenalkan beberapa variasi baharu termasuklah menu makanan serta barangan eksklusif mereka. Untuk variasi makanan, pengunjung kini boleh menikmati Salted Egg Smoked Chicken Macaroni, Spicy Tuna Asam Laksa Macaroni dan Cheesy Chicken Baked Rice di semua cawangan Starbucks Malaysia.

Bagi barangan eksklusif pula seperti botol minuman, cawan, tumblers serta aksesori gaya hidup juga telah direka khas bagi musim ini. Kesemua produk terbaharu serta minuman Starbucks ini akan berada di cawangan mereka bermula 13 Julai ini bagi Semenanjung Malaysia dan Sabah serta Sarawak pada 14 Julai 2020. Bagi cawangan Labuan, ianya bakal berada di kafe mereka pada 22 Julai 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kantoi Berpesta! Karan Johar Digelar Pembohong & Hipokrit

Pengarah dan penerbit tersohor, Karan Johar dilaporkan tertekan kerana banyak komen negatif yang menyerangnya setelah kematian Sushant Singh Rajput. Pengarah Kuch Kuch Hota Hai ini diserang dengan komen-komen negatif kerana didakwa menjadi penyebab Sushant mengakhiri hidupnya.

Tapi akhirnya terkantoi, kerana Karan Johar sebenarnya dilihat turut serta dalam pesta meraikan ulang tahun Neetu Singh. Malah foto-foto dia berpesta menjadi tular di media sosial. Rata-rata netizen menuduh dia berbohong kepada semua.

A post shared by Karan Johar (@karanjohar)

Kononnya baru-baru ini, keadaan Karan Johar merisaukan ramai orang. Berdasarkan pengakuan salah seorang rakannya, lelaki berusia 48 tahun itu terus menangis. Dia merasa bersalah kerana ramai orang terdekatnya telah diserang, termasuk anak kembarnya yang diancam bunuh setelah kematian Sushant.

“Karan tidak BeRADA dalam keadaan baik untuk berbicara. Dia kelihatan seperti seseorang yang diserang oleh takdir. Itu bukan pengalaman yang menyenangkan untuk berbicara dengan Karan. Dia menangis ketika kami memanggilnya. Dia terus menangis dan bertanya apa yang dia ada lakukan sehingga anda mendapat semua ini. Saya takut dengan keadaan Karan, “kata seorang rakan Karan Johar yang dipetik dari Bollywood Hungama.

Tidak lama selepas pengakuan itu, foto-foto Karan Johar beredar ketika menghadiri majlis sambutan ulang tahun ibu Ranbir Kapoor, Neetu Singh yang ke-62. Karan dilihat di tengah-tengah keluarga Kapoor yang sedang mengadakan pesta. Keadaan ini bertentangan dengan pengakuan seorang rakan Karan Johar yang kelihatan menunjukkan keadaannya yang begitu membimbangkan.

A post shared by neetu Kapoor. Fightingfyt (@neetu54)

Tiba-tiba, muat naik Neetu Singh banyak dikomen oleh netizen. Dipetik dari Pinkvilla, banyak netizen menyebut Karan Johar sebagai pembohong dan munafik. Mereka juga meragui keadaan Karan Johar yang dianggap tertekan.

#KaranJohar is so sad that he is doing party at the kappor's on Neetu Singh's birthday! News are around that he is broken, etc… etc…. ! Liars , Hippocrite, killer!!!! #Justiceforssr#SCOrderCBIForSSR pic.twitter.com/uugaMgrKnl

— Moulisha Debnath (@DebnathMoulisha) July 9, 2020

“Adakah Karan Johar benar-benar dalam keadaan buruk? jadi bagaimana dia boleh menghadiri pesta itu semalam di rumah Neetu? Betapa bodohnya #KaranJohar,” kata seorang netizen.

Seperti diketahui, Karan Johar menjadi individu yang diserang paling ramai setelah kematian Sushant. Orang ramai menganggap Karan sebagai ikon nepotisme Bollywood yang dikatakan menjadi penyebab kematian Sushant Singh Rajput. Tidak hairanlah jika begitu ramai orang menyalahkan Karan Johar.


Bawah RM50 Jer! Ini 5 Penginapan Bajet Untuk ‘Backpackers’ Di Penang

Sebut sahaja backpackers, semua orang boleh membayangkan travel dengan cara yang mudah, murah, menggunakan pengangkutan awam, dan banyak tidur di hostel untuk berjimat. Tetapi, pernahkah anda terfikir tidur di dalam hostel yang “wow” dengan harga bawah RM100? Anda tak percaya?  Di sini Murai My kongsikan 5 hostel backpackers di Pulau Pinang dengan harga bawah RM100. Scroll sampai habis tau!

Jadi, anda dah jumpa hostel untuk backpackers yang sesuai kat Penang? Jom la backpackers sekali!


9 Jenis Ular Yang Paling Berbisa Dan Berbahaya Di Dunia

Siapa yang tidak tahu tentang reptilia ini? Hanya dengan mendengar namanya sahaja sudah membuatkan bulu roma menegak. Ini kerana haiwan reptilia yang satu ini adalah salah satu haiwan yang paling berbahaya di dunia. Tubuhnya yang bersisik dan licin dan mampu menyerang dengan sekelip mata dengan racunnya yang mampu mematikan dan membuatkan manusia takut untuk mendekati haiwan ini bahkan menghindari haiwan ini. Kebiasaannya kita akan terus membunuh haiwan ini apabila bertemu.

Ini adalah spesis ular yang paling berbisa dan paling ditakuti kerana racunnya boleh membunuh dengan begitu pantas. Berikut kami senaraikan 9 jenis ular yang paling berbisa dan berbahaya di dunia.

Habitat ular ini terdapat di Timur dan Selatan Australia, Papua New Guinea dan pulau-pulau yang berdekatan. Memiliki panjang tubuh yang mencecah 70 ke 100 cm. Ular ini dapat menyerang dengan begitu cepat. Mangsa yang terkena gigitan ular ini boleh mengakibatkan kelumpuhan jika dalam waktu yang singkat, seseorang yang terkena gigitan tidak mendapat rawatan segera. Reaksi racunnya juga sangat cepat dan boleh menyebabkan kematian.

King Cobra juga dikenali sebagai Hamadryad, spesis ular berbisa dalam keluarga Elapidae. Habitat ular yang sangat terkenal ini banyak terdapat di kawasan Asia Tenggara. King Cobra adalah sejenis ular yang sangat agresif bahkan dapat menyerang haiwan lain yang saiznya lebih kecil. Ia adalah ular berbisa yang terpanjang di dunia yang berukuran 3 ke 4 meter. Seekor King Cobra dapat melepaskan racun sehingga 200 ke 500 gm per gigitannya. Haiwan ini juga boleh membunuh seekor gajah dalam masa 1 jam sahaja. Ketika seseorang yang dipatuk oleh haiwan ini, gejala gigitannya boleh menyebabkan kelumpuhan, sakit yang luar biasa di seluruh tubuh, penglihatan menjadi kabur dan boleh menyebabkan kematian. Ia adalah ular yang sangat berbisa dan berbahaya ketika diganggu atau diprovokasi yang memiliki reputasi yang menakutkan dalam jangkauannya.

Sesuai dengan namanya yang amat popular. Haiwan ini boleh dikategorikan sebagai haiwan lagenda yang sangat berbisa. Ular yang berwarna hitam pekat di keseluruhan mulut dan badannya boleh mematikan mangsa dengan begitu cepat. Habitat ular ini banyak berada di Gunung Afrika dan ia adalah ular berbisa terpanjang kedua selepas King Cobra dan panjangnya adalah sekitar 3 ke 4.5 meter. Kepantasan Black Mamba boleh mencapai 16km/jam dan ketika ular ini melepaskan racunnya antara 100 ke 150 mg per gigitannya. Ia mampu menyerang pada jarak jauh dan dapat memberikan serangkaian gigitan berturut-turut. Racunnya terdiri daripada neurotoksin yang sering menimbulkan gejala seperti lumpuh dalam masa 10 minit dan boleh menyebabkan kematian apabila tidak atau terlambat mendapatkan rawatan. Black Mamba adalah haiwan yang agresif namun hanya menyerang mangsa jika merasa dirinya terancam.

Ular ini terdapat di Wilayah Selatan Australia. Panjang ular ini boleh mencecah sehingga 1.2 ke 2 meter. Ular ini sangat aktif pada waktu malam. Gigitan ular ini pula boleh mengakibatkan kesemutan, hilang rasa atau kebas, berpeluh dan sukar untuk bernafas bahkan boleh menyebabkan kelumpuhan. Beberapa laporan mengatakan bahawa kematian dari ular ini telah mencapai 40-60%.

Habitat ular ini adalah di China, Taiwan dan juga negara-negara Asia Tenggara. Ada juga yang menggelarkan ular ini sebagai ular belang kerana corak di sepanjang badannya berbelang-belang. Panjang ular ini sekitar 1 ke 2 meter dan ia mampu melepaskan racun sehingga 4 ke 19 mg per gigitan. Gejala yang terjadi jika terkena racun ular ini iaitu mangsa akan berasa gatal dan kebas disekitar bahagian yang terkena racun atau gigitannya. Selepas 1 ke 6 jam kemudian, mangsa akan merasa sukar untuk bernafas, penglihatan menjadi kabur, sakit seluruh badan, kehilangan suara dan apabila dibiarkan boleh menyebabkan kematian. Ular ini sangat aktif pada waktu malam dan ia mampu menyerang dari berbagai arah. Spesis ini juga mempunyai rahang yang dapat berpusing tajam walaupun dipegang di belakang kepala sehingga meningkatkan risiko gigitannya. Seorang doktor dari Myanmar telah dilaporkan meninggal dunia setelah 29 jam dipatuk oleh ular ini. Kes kematian yang disebabkan oleh Many Banded Krait telah mencecah sehingga 75%.

Ular berbisa ini banyak terdapat di kawasan kering seperti di Afrika, Timur Tengah, Pakistan, India dan Sri Lanka. Saw Scaled Viper adalah ular yang agak kecil, panjang ular ini dibawah 90 cm dan sangat aktif pada waktu malam. Walaupun saiznya agak kecil namun dengan hanya sesekali gigitan, ular ini mampu melepaskan racunnya antara 12-18 mg dimana 5 mg sahaja sudah mampu membunuh seorang manusia dewasa dalam waktu 12 hingga 24 jam setelah terkena gigitan ular ini. Anti racun untuk ular jenis ini sangat jarang didapati bahkan beberapa laporan mengatakan kes kematian akibat dari ular ini paling banyak di dunia.

King Brown Snake adalah spesis ular yang sangat berbisa yang berasal dari Utara dan Barat Australia Tengah. Ular ini adalah ular yang berbisa terpanjang di dunia dan panjangnya adalah antara 2.5 ke 3 meter. Walaupun racunnya tidak sekuat ular berbisa yang lain tetapi King Brown Snake mampu melepaskan bisanya sehingga 150 mg dengan sekali gigitan sahaja yang mana jumlah dos itu boleh membunuh. Bisanya boleh menyebabkan kelumpuhan akibat kerosakan otot. Mangsa juga akan berasa sakit dan bengkak di tempat gigitan. Jika mangsa terkena gigitan ular  ini, haruslah dirawat dengan cepat dan diberi antivenom.

Ular ini banyak terdapat di gunung Australia dan Papua New Guinea. Panjang ular ini sekitar 1 ke 2 meter dan ular ini sangat aktif di siang hari. Setiap patukannya mampu melepaskan racun sekitar 2 ke 10 mg. Gejala yang sering terjadi dari bisa ular ini adalah seperti pening, cirit-birit, lumpuh dan degupan jantung menjadi laju bahkan boleh menyebabkan kematian jika tidak dirawat dengan segera.

Inland Taipan adalah ular yang berskala kecil atau ular yang garang dan sebagai haiwan pembunuh di tangga yang teratas di dunia. Ular ini juga banyak terdapat di Australia Timur Tengah. Panjang ular ini antara 2 ke 5 meter. Ular ini dinobatkan sebagai ular paling berbisa di dunia. Bayangkan, hanya dengan sekali gigitannya sahaja, ular ini mampu mengeluarkan bisanya sehingga 110 mg. Racun ini mampu membunuh 100 orang lelaki dewasa atau 250 ekor tikus dan juga berpotensi untuk membunuh seseorang dalam masa hanya 30-45 minit jika tidak diberi rawatan segera. Ular ini sangat laju dan lincah serta dapat menyerang mangsa dengan serta merta dan serangganya sangat tepat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Amitabh Bachchan & Keluarga Anak Lelaki Positif COVID-19

Ketika ini, beberapa negara melaporkan gelombang kedua dan ketiga bagi penularan wabak COVID-19 yang telah meragut nyawa jutaan manusia.

Terbaru, industri hiburan Bollywood dikejutkan dengan khabar berita mengenai ‘superstar’ mereka, Amitabh Bachchan yang dilaporkan telah disahkan positif wabak COVID-19. Lebih menyedihkan, bukan sahaja Amitabh malah keluarga anak lelakinya yang juga pasangan pelakon, Abhishek Bachchan dan Aishwarya Rai Bachchan serta anak perempuan mereka, Aaradhya Bachchan turut disahkan positif.

Bagaimanapun, Amitabh kini berada dalam keadaan stabil setelah ditempatkan di unit pengasingan Hospital Nanavati berikutan mengalami simptom-simptom ringan wabak itu. Difahamkan, Amitabh terlebih dahulu dimasukkan ke hospital sebelum diikuti oleh dua generasi keluarga mereka.

Menerusi laman Instagram Abhishek pula, pelakon dan pengarah ini berkongsi khabar berita bahawa Aishwarya dan anak mereka kini dikuarantinkan di rumah manakala ahli keluarga yang lain mendapat keputusan negatif ujian pemeriksaan COVID-19. Di kesempatan itu, Abhishek mengucapkan terima kasih atas ucapan yang diberikan buat mereka selain menegaskan kepada orang ramai untuk berhati-hati dan mematuhi peraturan yang ditetapkan.

A post shared by Abhishek Bachchan (@bachchan)

Ketika ini, India merekodkan sebanyak 849,553 kes Covid-19 yang mana merupakan ketiga tertinggi di belakang Brazil dan juga Amerika Syarikat.


Akaun Instagram Dicuri! Adibah Noor Terpedaya Dengan Penggodam

Semalam, menerusi laman Twitter nya, selebriti verstail Adibah Noor berkongsi khabar sedih yang mana akaun Instagram nya telah digodam dan dicuri oleh pihak yang tidak bertanggungjawab.

Kongsi pelantun terlalu istimewa itu, akaun tersebut telah dicuri akibat percaya dengan tipu helah penggodam tersebut yang kononnya dari pihak Instagram dengan menawarkan pengesahan (verified) dari mereka. Dedah empunya nama sebenar Adibah Noor Mohd Omar ini lagi, dia berasa terkilan dan sedih kerana akaun tersebut bukan sahaja tersimpan pelbagai foto kenangan, malah juga berfungsi sebagai salah satu sumber pencarian pendapatannya menerusi jualan secara atas talian.

kalau ada pihak "instagram" suruh buat verification bagai… jangan percaya.

now my instgram acc adibah_noor dah disimpan deme. pic.twitter.com/ND7zdWDLgc

— ADIBAH NOOR 🇲🇾😼 (@adibahnoor) July 11, 2020

Menurut Adibah, pihak tersebut telah meminta sejumlah wang kepadanya sekiranya dia ingin mendapatkan semula akaunnya. Redha dengan nasib yang menimpanya, Adibah telah melepaskan akaun tersebut dan telah membuka akaun Instagram yang baru sebagai @adibahnoormohdomar.

Di kesempatan itu, Adibah turut menitipkan pesanan buat orang ramai untuk tidak mudah terpedaya dengan helah pengesahan Instagram apatah lagi ianya semakin berleluasa dan menimpa kebanyakan mereka yang popular di laman itu.


Tak Tahan Dikecam, Nur Sajat Mahu Keluar Dari Islam?

Nama Nur Sajat Kamaruzzaman sejak beberapa minggu yang lalu kembali hangat diperkatakan selepas usahawan kosmetik ini teruk dikecam gara-gara memuat naik foto dan video yang hanya berbikini dan menampakkan punggungnya di laman Instagram.

Ekoran teruk dikecam, Sajat meluahkan rasa sedih dan kecewa setelah dikecam dengan begitu hebat oleh warganet. Menerusi Insta-story nya, Sajat merasakan seolah-olah tidak layak berpegang kepada agama Islam apatah lagi ramai yang menjatuhkan hukum terhadapnya.

Dalam luahan itu, Sajat berkata orang ramai mungkin akan berpuas hati sekiranya dia keluar dari agama Islam.

“Kalau betullah agama Islam benci orang sepertiku, dan aku tak layak berpegang kepada agama Islamku…

“Dan semua orang nak jatuh hukuman terhadapku dengan melandaskan agama yang ku pegang…

“Mungkin mereka lebih suka aku keluar (agama Islam) demi mereka dapat bahala (pahala).

“Sedih dan pilu untuk ku luahkan perkara ini. Ya Allah,” tulisnya.

Saya beri lesen penuh kepada semua penguatkuasa JAWI untuk laksanakan fungsi Bahagian Penguatkuasaan JAWI dengan sebaiknya di Wilayah Persekutuan. Dengan syarat, patuhi SOP yang telah ditetapkan.  pic.twitter.com/K1Idyrvs4u

— 🇲🇾 Dr. Zulkifli Mohamad Al-Bakri (@drzul_albakri) July 10, 2020

Beberapa hari yang lalu, Menteri di Jabatan Perdana Menteri (Hal Ehwal Agama), Datuk Dr Zulkifli Mohamad Al-Bakri berkata pihaknya telah memberikan lesen penuh kepada penguatkuasa Jabatan Agama Islam Wilayah Persekutuan (JAWI) untuk bertindak mengenai golongan transgender untuk memberi pendidikan atau tarbiah supaya mereka kembali ke pangkal jalan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kenali Nicola Peltz, Bakal Menantu David Beckham

Melihatkan pada pasangan Beckham, iaitu David dan Victoria siapa sangka mereka mempunyai anak-anak yang sudah meningkat dewasa.

Ini termasuklah keluarga Beckham bakal menerima kehadiran orang baharu tidak lama lagi apabila anak pasangan itu, Brooklyn Beckham melangsungkan pertunangan dengan gadis pilihannya, Nicola Peltz. Menurut sumber antarabangsa, hubungan Brookyln dan Nicola mula ‘dihidu’ pada awal Januari yang lalu.

Menerusi laman Instagram nya, Brooklyn begitu gembira dengan pertunangan tersebut dan berjanji akan menjadi suami dan seorang bapa yang terbaik suatu hari kelak selepas melamar kekasihnya itu dua minggu yang lalu. Mengenai Nicola, Murai.my kongsikan beberapa info mengenai gadis yang bertuah ini yang bakal menjadi sebahagian keluarga besar Beckham.

Sebagai info, Nicola merupakan pelakon Amerika yang mula mencuri tumpuan ketika menjayakan watak sebagai Katara pada tahun 2010 dalam filem The Last Airbender. Pada tahun 2013 hingga 2015 pula, dia memegang watak Bradley Martin di dalam drama bersiri Bates Motel. Untuk yang tidak tahu, Nicola pernah menjalin hubungan cinta bersama adik model terkenal Gigi Hadid iaitu Anwar Hadid.

Malah Nicola sendiri merupakan anak kepada jutawan Nelson Peltz dan model,Claudia Heffner.


Tiada Lagi Kembar Seiras, Cucu Elvis Presley Mati Dengan Tragis

Berita mengejutkan datangnya dari Benjamin Keough atau cucu penyanyi terkenal, Elvis Presley. Menurut CBS News, anak pasangan Lisa Marie Presley dan Danny Keough itu terbunuh pada usia 27 tahun dan dilaporkan kerana bunuh diri.

Benjamin sangat mirip dengan Elvis dan bahkan dia dikatakan pengganti datuknya. Tidak hanya itu, ramai yang mengatakan bahawa dari semua cucu Elvis, hanya Benjamin yang mempunyai banyak kaitan dengan Elvis.

Benjamin Keough meninggal dunia kerana bunuh diri pada hari Ahad, 12 Julai 2020. Benjamin ditemui mati dengan luka tembakan yang dilakukannya di Calabasas, California.

Pemergian ini meninggalkan luka yang mendalam bagi Lisa Marie kerana dia sangat dekat dengan anak sulungnya. Malah mereka juga mempunyai tatu yang sama yang dibuat pada Hari Ibu pada tahun 2009 dan mempunyai makna cinta dan hubungan abadi.

Hingga kini belum diketahui mengapa Benjamin sanggup mengakhiri hidupnya dengan cara yang tragis. Benjamin mempunyai seorang kakak bernama Riley Keough yang sering muncul di televisyen dengan filem seperti Mad Max: Fury Road dan The Lodge. Keluarganya juga mempunyai darah seni yang diturunkan dari mendiang Elvis Presley.

Benjamin pernah membuat sensasi di Hollywood selepas Lisa memuat naik gambar keluarganya di laman Twitter. Ramai yang melihat foto Benjamin kerana dia seperti kembar Elvis.  Lisa dengan bangga memperkenalkan Benjamin, antara yang paling serupa dengan Elvis berbanding dengan cucu-cucu yang lain.

Selain itu, Benjamin juga meneruskan kerjaya dalam bidang muzik. Pada tahun 2012, Benjamin muncul dalam klip video untuk mempersembahkan lagu Elvis 1954 berjudul I Love You Because dengan adik-beradiknya.


10 Foto Artis Cantik Hana Hanifah Yang Ditahan Kerana Terbabit Pelacuran ‘Online’

Pihak polis di Medan, Indonesia dilaporkan membebaskan individu dengan inisial artis HH yang berkaitan dengan dakwaan kes pelacuran. Kemudian, diketahui bahawa artis itu adalah Hana Hanifah.

Dipetik dari Tribunews, Berita mengenai penangkapan ini disahkan oleh Ketua Polis Medan, Pesuruhjaya Kanan Riko Sunarko. Dia menyatakan bahawa pihaknya menyoal pihak-pihak yang berkenaan, setelah penangkapan itu.

Penangkapan Hana Hanifah dilakukan setelah siasatan dapat mengesan aktiviti ketua pelacuran yang menjaja artis-artis ibu kota di kota Medan. Malah mereka siap menerbangkan artis-artis itu dari Jakarta ke Medan.

Siasatan kemudian mengarahkan kepada Hana yang terbang dari Jakarta ke Medan pada hari Ahad (12/7) semalam. Dia juga tinggal di salah satu hotel di sana.

Menanggapi penangkapan Hana Hanifah yang berkaitan dengan kes suspek pelacuran, Machi Achmad, yang pernah menjadi peguam Hana, mengesahkan hal ini. Dia berharap kes pelacuran yang dikatakan tidak benar.

Dia juga berharap agar Hanifah dilayan dengan baik oleh polis. Kerana bagaimanapun, dia mempunyai hak yang mesti dilindungi. Machi Achmad sendiri mengaku tidak mempunyai kuasa untuk menangani kes ini.

Difahamkan Hana Hanifah merupakan selebriti yang terkenal di Indonesia dan mempunyai jenama fesyen sendiri bernama NH Aunthentic.

Penampilan wanita berusia 23 tahun ini juga sering mencuri perhatian orang ramai. Dia juga terkenal cukup aktif memuat naik aktivitinya di akaun Instagram peribadinya.

Murai MY kongsikan 10 gambar cantik wanita ini dari akaun Instagram @hanaaaast,  berikut adalah beberapa gambar Hana Hanifah dalam pelbagai penampilan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lisa BLACKPINK Dituduh Hina Budaya Orang Kulit Hitam, Pengarah Buka Mulut!

Lisa BLACKPINK sekali lagi muncul dalam sebuah video yang memaparkan bakatnya menari. Ia dipertontonkan melalui saluran YouTube rasmi Lilifilm, bertajuk LILI’s FILM # 4 – LISA Dance Performance Video pada hari Jumaat, 10 Julai 2020.

Ini menandakan kali keempat Lisa telah menyampaikan persembahan tarian dalam saluran tersebut. Kali ini, Lisa menari koreografi yang dibuat oleh guru tari Cheshir Ha. Dalam video tersebut, Lisa turut ditemani oleh rakan-rakannya, iaitu Vata dan Yehwan Kim. Namun, Lisa dituduh sebagai cultural appropriation atau menghina budaya orang kulit hitam. Betul ke?

Dengan mendendangkan lagu Chris Brown dan Young Thug’s City Girls, Lisa berjaya memukau orang ramai dengan kemahirannya menari. Walaupun disambut positif, ada beberapa orang yang mempersoalkan aksesori kepala yang digunakan Lisa.

Dipetik dari Koreaboo, Lisa dituduh menggunakan durag atau du-rag, penutup kepala yang merupakan budaya khas orang kulit hitam. Jadi ramai yang mendakwa Lisa menghina budaya mereka.

Melalui akaun Instagram @iamanthonyking, pengarah video tarian Lisa yang bernama Anthony King, membela Lisa. Dia menjelaskan bahawa yang dipakai Lisa bukanlah durag, tetapi sapu tangan yang melilit kepala. Lebih-lebih lagi, Anthony King sendiri adalah sebahagian daripada komuniti kulit hitam. Oleh itu, dia menegaskan bahawa Lisa itu tidak memperleceh atau menghina budaya.

A post shared by Anthony King (@iamanthonyking)

“Fyi, apa yang dipakai Lisa adalah sapu tangan atau selendang … bukan du-rag. Saya menganggap bahawa mereka yang berfikir begitu tidak pernah melihat du-rag sebelum ini. Saya membesar memakainya. Jadi percayalah. Lol,”- tulis Anthony di Instagram Story, yang dilihat oleh Murai MY.

Tambahnya lagi, Anthony bahkan memberikan perspektif mengenai makna di sebalik durag dan menyindir mereka yang membuat tuduhan sedemikian. Padahal, mereka belum tentu mengetahui asal usul durag seperti dirinya.

Dalam perkembangan lain, sehingga hari ini video tarian terbaru Lisa Blackpink kini telah ditonton lebih dari 4 juta kali dan menduduki tempat ke-15 dalam senarai Trending YouTube di Indonesia. Kini, Blackpink sibuk dengan aktiviti promosi untuk comeback terbaru mereka dengan lagu How You Like That.


Mayat Naya Rivera Akhirnya Ditemui Terapung

Selepas berteka-teki mengenai kehilangan pelakon Hollywood, Naya Rivera sejak hampir seminggu yang lalu akhirnya misteri tersebut berjaya dirungkai apabila pihak berkuasa telah berjaya menemui mayatnya di Tasik Piru, Selatan California, Amerika Syarikat.

Menurut sumber antarabangsa, mayat bintang siri televisyen popular Glee itu ditemui terapung di dalam tasik tersebut selepas disyaki berenang di tasik berkenaan bersama anak lelakinya, Josey Hollis Dorsey, 4 tahun. Bagaimanapun, anaknya itu ditemui selamat apabila dia ditemui tidur bersendirian di dalam bot.

Difahamkan, pelbagai gerakan menyelamat telah digunapakai termasuklah menggunakan khidmat pasukan penyelam yang menggunakan peralatan sonar untuk meneruskan pencarian Rivera dalam tasik tersebut sejak Isnin lalu. Malah, bantuan helikopter dan anjing pengesan turut digunakan.

Di sebalik penemuan tersebut, terdapat juga laporan yang mengatakan Rivera mempunyai kekuatan yang cukup untuk membawa anaknya kembali ke bot mereka setelah berenang bersama namun tidak cukup untuk menyelamatkan dirinya. Sebagai info, Rivera pernah berkahwin dengan pelakon Ryan Dorsey namun bercerai pada 2018.


“Rasa Macam Tiada Seurat Benang Kat Badan”- Zila Bakarin Kongsi Detik Mula Bertudung

Siapa tak kenal dengan pelakon yang popular dengan watak antagonis ini. Baru-baru ini Zila Bakarin berkongsi penglibatan beliau dalam program “Jom Celik Al-Quran”. Zila atau nama sebenarnya Rosmawati binti Bakarin berkata, program ini adalah perkara yang tidak dirancang.

Penglibatan beliau adalah dari bantuan Adam Corrie.  Beliau pada mulanya akui rasa takut untuk menerima tawaran dari Majlis Agama Islam Wilayah Persekutuan (MAIWP) tetapi beliau tidak mahu menangguhkan benda yang baik dan terus menerima tawaran tersebut.

Zila ketika ditanya dengan imej barunya yang sudah berhijab. Beliau akui, tidak memberitahu orang tentang imejnya yang berhijab. Beliau terus berhijab tanpa bertanya pendapat orang sekeliling dan mengakui keinginannya berhijab datang dari diri sendiri.

“Semasa nak keluar ambik anak dari sekolah, saya rasa macam tiada seurat benang kat badan sedangkan saya pakai sweater dan jeans. Saya pergi kat kereta dan tiba-tiba rasa sejuk. Saya ulang alik keluar rumah pun rasa yang sama. Sampailah kali ketiga saya masuk rumah, dan terus terdetik untuk pergi ke laci dan ambik selendang  dan terus pakai. Bila keluar rumah terus rasa aku dah selamat”- ujarnya.

Kongsi Zila, beliau bersyukur dengan sokongan peminat yang tidak henti memberi sokongan  dan doa untuk penampilannya yang sekarang walaupun beliau terkenal dengan watak antagonisnya yang memberi kesan kepada penonton lain.

Zila sempat ditemubual bersama Murai.my ketika majlis pelancaran “Jom Celik Al-Quran” di Bangunan PERKIM, Kuala Lumpur. Zila adalah salah seorang rakan selebriti yang dilantik sebagai IKON  bagi Program “Jom Celik Al-Quran” yang dianjurkan oleh Majlis Agama Islam Wilayah Persekutuan (MAIWP) dan Institut Pengajian Al-Quran (IPAQ).

Antara rakan selebriti lain yang turut hadir adalah Adam Corrie, Lisdawati, Fauzi Nawawi, Heliza Helmi dan Hazwani Afiqah.

Dengan slogan “Dari Buta Ke Celik Al-Quran”, sebanyak 3 kategori program pengajian akan dilaksanakan iaitu kelas ibtida’i atau kelas asas, kelas tahsini, dan Kursus Latihan Tenaga Pengajar (TOT).

Program ini merupakan salah satu tanggungjawab fardhu kifayah ke atas MAIWP dalam memastikan umat Islam khususnya di Wilayah Persekutuan boleh dan mahir membaca Al-Quran sekurang-kurangnya bacaan surah yang menjadi rukun dalam solat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kelly Preston Meninggal Dunia Akibat Kanser Payudara

Selain berita mengenai penemuan mayat bintang Glee, Naya Rivera yang ditemui terapung di Tasik Piru di California, dunia Hollywood turut dikejutkan dengan satu lagi khabar berita yang menyedihkan apabila pelakon Kelly Preston dilaporkan telah meninggal dunia semalam.

Pelakon berusia 57 tahun itu yang juga isteri kepada John Travolta meninggal dunia selepas dua tahun bertarung dengan penyakit kanser payudara. Khabar berita itu disahkan sendiri oleh Travolta menerusi laman Instagram nya.

“Dengan hati yang berat, saya memaklumkan isteri, Kelly tewas dalam pertarungan selama dua tahun melawan kanser payudara.

“Dia, seorang yang kuat dengan sokongan dan kasih sayang. Saya dan keluarga akan selalu menghargai barisan doktor dan jururawat di MD Anderson Cancer Center, semua pusat perubatan membantu, keluarga dan rakan tersayang yang selalu di sisinya. Kasih sayang dan kehidupan Kelly akan selalu diingati,” katanya.

Dalam perkongsian tersebut, Travolta memaklumkan bahawa dia dan anak-anak memerlukan masa untuk menyesuaikan diri selepas pemergian insan tercinta. Malah dia turut memohon maaf sekiranya peminat dan kenalan tidak mendengar sebarang khabar berita mengenainya.

“Saya akan mengambil masa buat seketika untuk berada di sisi anak-anak yang baru sahaja kehilangan ibu. Jadi, maafkan saya sekiranya anda tidak mendengar sebarang berita daripada saya dalam tempoh ini.

“Tetapi, tolong ketahui, saya menghargai kasih sayang yang dicurahkan selama kami mengambil masa untuk pulih,” kongsi Travolta

Sebagai rekod,Kelly telah berkahwin bersama Travolta selama 29 tahun dan mereka dikurniakan tiga orang cahaya mata, Jett,27,Ella,20 dan Benjamin, 9.

A post shared by John Travolta (@johntravolta)

Bagaimanapun, Jett meninggal dunia pada 2009 pada usia 16 tahun. Antara filem popular lakonan Kelly adalah Mischief, Twins, Jerry Maguire, From Dusk Till Dawn, The Cat in the Hat dan banyak lagi.


Erra Fazira Buka Mulut Isu Perceraian Engku Emran & Bella

Sebelum ini, umum mengetahui bahawa Primadona Erra Fazira mempunyai hubungan rapat dengan Laudya Cynthia Bella.

Namun, selepas khabar berita yang menyedihkan mengenai perpisahan Bella dan suaminya, Engku Emran didedahkan, Erra atau nama sebenarnya Fazira Wan Chek, 46 enggan mencampuri dan bertanya lanjut perihal rumah tangga mereka biarpun sedikit sebanyak mengetahui akan masalah yang terjadi.

“Saya tidak mencampuri urusan rumah tangga walaupun dia bekas suami dan bapa kepada anak saya. Kalau mereka tak buka mulut, saya akan zip mulut saya” kongsi Erra

Dalam pada itu, Erra turut akui bahawa anaknya, Engku Aleesya kelihatan sedih selepas perpisahan tersebut apatah lagi dia sudah mulai rapat dengan Bella sebagai ibu tirinya.

“Tipulah kalau saya tidak tahu mengenai pergolakan yang berlaku sedikit sebanyak tapi secara mendalam saya tidak tahu dan tidak mahu tahu.

“Saya tak nak korek pun, hanya tahu cerita dasar sahaja. Itu bukan cara saya untuk korek dan salah saya kalau nak ambil tahu. Aleesya lebih tahu pergolakan yang berlaku dan dia lagi sedih,”

Meskipun begitu, dalam masa yang sama Erra berkata dia sempat berhubung dengan Bella dan menitipkan kata-kata semangat buatnya.

“Sebagai wanita kami ada berbicara tetapi tidaklah secara umum. Adalah sedikit sebanyak memberikan nasihat tetapi tidak begitu terperinci. Bella juga tidak bercerita lebih. Memang kami rapat tetapi kami tidaklah selalu berhubung.

“Saya ada bercakap dengan dia dalam setiap pahit pasti ada hikmah dan manisnya. Allah uji maknanya Allah sayang. Adalah ganjaran itu nanti,” ujarnya.

Erra ditemui Murai.my ketika di majlis pelancarannya sebagai duta produk Faith Fleur di Menara Kuala Lumpur (KL Tower) pada petang Isnin. Sebagai rekod Bella dan Engku Emran menikah pada 8 September 2017 di sebuah hotel di Kuala Lumpur.

Bella baru-baru ini mendedahkan dia sudah bercerai menerusi sebuah rancangan tv di negara kelahirannya. Pasangan ini tidak dikurniakan cahaya mata, manakala Engku Emran mempunyai seorang anak perempuan Engku Aleesya, 11, hasil perkahwinan terdahulu dengan Erra.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nur Sajat Beli Kereta Mewah Bernilai RM 585,000?

Belum pun reda mengenai kontroversi melibatkan Nur Sajat Kamaruzzaman, usahawan kosmetik ini sekali lagi mencuri perhatian apabila berkongsi berita bahawa dia kini memiliki sebuah kereta mewah baharu.

Menerusi beberapa posting yang dimuatnaik Sajat di laman Instagram nya sejak beberapa hari yang lalu, difahamkan dia telah membeli sebuah kereta mewah Mercedes-Benz edisi SL63 5.5 BRABUS 730. Dalam carian Murai.my,harga bagi sebuah kereta itu dianggarkan bernilai RM 585,000.00.

Sebelum memiliki kereta tersebut, Sajat terlebih dahulu mengiklankan mengenai sebuah lagi kereta mewah miliknya jenama BMW model X2 berwarna kuning keemasan untuk dijual.

Menurut pelantun Makhluk Penggoda ini, kereta tersebut terpaksa dijual memandangkan ianya jarang dipakai dan mempunyai kereta yang termasuklah kehadiran koleksi baharu miliknya tidak lama lagi.


Ini Bayaran Artis-Artis Wanita Yang Terbabit Pelacuran, Ada Sampai RM88k!

Bintang filem dan TV dari Indonesia dengan nama inisial HH terbabit dengan kes pelacuran di sebuah hotel di Medan pada hari Isnin pagi, 13 Julai 2020. Spekulasi tersebar mengatakan, bintang tersebut adalah Hana Hanifah, yang ditahan oleh pihak polis di Medan.

Ini bukan kali pertama pelacuran artis yang menghebohkan di Indonesia. Vanessa Angel juga terjerat dalam kes yang sama di Surabaya pada tahun 2019. Dia diseret ke dalam kes rangkaian pelacuran artis yang menyeret banyak nama lain.

Dari info yang kami peroleh dari laman IntipSeleb, berikut adalah kadar bayaran bagi setiap artis yang terbabit dengan pelacuran yang didedahkan oleh polis.

Bayaran yang dikenakan oleh Vanessa Angel ketika melayani seorang usahawan bernama Rian adalah IDR 80 Juta atau sekitar RM 23, 521. Ahli perniagaan itu, yang tidak diketahui wajahnya berani membayar mahal kerana mengaku sebagai peminat Vanessa Angel.

Avriellia Shaqqila juga pernah ditahan bersama Vanessa Angel di Surabaya. Berdasarkan kenyataan pihak polis di Daerah Jawa Timur AKBP Arman Asmara, wanita ini dibayar sehingga IDR 25 Juta atau sekitar RM 7,350.

Ketua Polis Medan, Riko Sunarko mengatakan HH datang ke Medan setelah menerima bayaran dari seorang ahli perniagaan sebanyak IDR 20 juta atau sekitar RM5,880. Ahli perniagaan itu telah menghantar wang terus ke akaun HH.

Nama-nama di atas telah dimasukkan dalam senarai artis yang dipanggil oleh Polis Daerah Jawa Timur sebagai saksi kes rangkaian pelacuran pada Januari 2019. Ketua pihak polis Daerah Jawa Timur, Inspektur Jeneral Luki Hermawan mengatakan harganya di antara IDR 25 juta (RM7,350), IDR 100 juta (RM29,000), hingga IDR 300 juta  (RM88,000) sekali sehari bergantung kepada tahap populariti artis itu.


“Diam-Diam Dah Shooting”- Zila Bakarin Dedah Alasan Tiada Dalam ‘7 Hari Mencintaiku 2’

Semakin lama, drama rantaian 7 Hari Mencintaiku 2 telah menunjukkan taringnya. Mula disiarkan melalui slot Akasia sejak 2 Julai lalu, drama ini berjaya menambat hati penonton.

Lebih menarik, kali ini 7 Hari Mencintaiku 2 memaparkan lebih banyak konflik walaupun baru saja memasuki episod 8. Difahamkan drama dibintangi oleh Siti Saleha dan Shukri Yahaya ini mempunyai 33 episod.

Apa yang menarik perhatian Murai MY, watak Datin Hayati lebih menonjol sebagai seorang pendendam. Jika anda mengikuti 7 Hari Mencintaiku siri pertama, sepatutnya watak ini dibawa oleh pelakon Zila Bakarin. Namun ramai yang tertanya-tanya mengapa ia diambil alih oleh pelakon Jasmin Hamid.

Baru-baru ini kami menemui Zila ketika menghadiri program “Jom Celik Al-Quran” yang dianjurkan oleh Majlis Agama Islam Wilayah Persekutuan (MAIWP). Di kesempatan ini, kami sempat bertanyakan kepada Zila, adakah dia tidak ditawarkan untuk berlakon dalam drama ini. Ini jawapan beliau;

“Sebenarnya mereka ada tawarkan kepada saya. Ia berlaku pada bulan 11 tahun lepas (2019). Seminggu lagi diorang nak buat penggambaran. Saya Ok!”- ujarnya.

Menurut Zila, pihak produksi ada menghubunginya untuk memulakan penggambaran. Namun setelah memberitahu dirinya sudah bertudung, mereka terus diam tanpa memberitahu perkembangan seterusnya.

“Kemudian lepas saya dah pakai tudung, diorang ajak “akak, kita dh nk shoot minggu depan, jadi akak free x?”-

“Kak Zila free dik, tapi sekarang akak dah pakai tudung”

“Apa dia?!” yeke, nanti saya cakap dengan produser..Kemudian terus diam. Diam -diam dah shooting, tengok-tengok jasmin hamid”- katanya kepada Murai MY.

Walaubagaimanapun, Zila berkata, dia adalah insan yang paling gembira apabila tidak diambil untuk berlakon dalam drama tersebut.

“Tapi terus terang saya cakap , saya manusia paling happy bila mereka tak ambil saya berlakon. Saya rasa macam, tak mengalah  kalau kerana saya pakai tudung mereka tak ambil saya berlakon, bagi saya okay je la.”-

“Yang saya gembira kerana saya boleh terima keadaan yang mereka reject saya, saya terima dengan hati terbuka. Kalau mereka tak mahu kerana saya pakai tudung, kerana suruhan Allah ni, its okay, teruskan”- katanya

Zila berkata, perkara yang terjadi ini mungkin ada hikmahnya. Malah dia percaya, rezeki yang Allah beri sememangnya melimpah ruah. Zila kini ternyata sangat berasa bahagia dengan penampilan terbarunya ini.

Zila baru sahaja selesai penggambaran 13 episod drama di RTM, Mencari Kiblat Cinta -TV OKEY, dan sebuah Telemovie TV3- Rahsia Malam Jumaat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Segan! Shahid Kapoor & Mira Rajpur Terbuka Kongsi Kisah Ranjang

Pasangan Shahid Kapoor dan Mira Rajput ini sering mencuri perhatian peminat di dunia Bollywood. Pasangan ini terlihat begitu romantis walaupun sudah mempunyai dua orang anak.

Walaupun memulakan hubungan dari perkahwinan yang diatur oleh keluarga, namun perkahwinan Shahid dan Mira berjalan lancar. Perbezaan usia yang cukup jauh di antara mereka tidak menjadikan hubungan mereka goyang.

A post shared by Shahid Kapoor (@shahidkapoor)

Banyak perkara menjadikan perkahwinan mereka lancar. Menurut Mira, salah satunya adalah kerana tidak ada gangguan mertua dalam rumah tangga mereka tinggal dan juga hubungan seks yang menyenangkan.

Mira dan Shahid tidak pernah teragak-agak untuk bercakap mengenai kehidupan ranjang mereka. Seperti yang dilaporkan oleh Bollywoodlife.com, yang mana pasangan itu mengungkapkan ciri-ciri masing-masing seperti melakukan hubungan seks.

Menurut Mira, Shahid adalah seorang mengawal penuh ketika mereka melakukan hubungan seks.

“Dia pengawal. Selalu mengatakan bahawa saya harus melakukan itu dan ini ketika tidur,”- kata Mira.

Sementara Shahid sendiri juga sering berkongsi tentang kehidupan seksnya. Dia pernah membongkarnya di program Koffee With Karan dan mengatakan bahawa kisahnya di ranjang menjadikan dia popular.

Selain itu, Mira juga mendedahkan bahawa dia dan Shahid tidak pernah bosan antara satu sama lain. Ini penting untuk menjaga keharmonian rumah tangga mereka.

Sekiranya rumahtangga mengalami masalah, Mira mengatakan pasti bukan kerana seks. Tetapi jika suaminya menipu dia.

“Saya tidak mempunyai mertua yang suka campur tangan. Kehidupan seks saya sangat menyeronokkan. Saya dan Shahid tidak bosan satu sama lain. Sekiranya ada yang boleh merosakkan perkahwinan saya, itu mesti menjadi perselingkuhan,” kata Mira.

Menurut Mira, Shahid suka bersendawa sehinggkan dia merasa terganggu semasa tidur. Sementara itu, Mira pula terganggu dengan suhu bilik ketika tidur dan menyusahkan Shahid.

“Dia tidur dengan 3 selimut. Jika saya menghidupkan penghawa dingin, dia pasti akan mengambil selimut tambahan. Jadi saya yang tidur tanpa pakaian (kerana panas),” kata Shahid.

Tetapi tabiat buruk ini tidak menjadikan perkahwinan mereka menjadi masalah. Perkahwinan mereka tetap berkekalan hingga sekarang yang sudah memasuki usia 5 tahun.


Sahkan Perceraian, Dr Che Hafiz Doakan Yang Terbaik Buat Lufya

Semalam, Dr Che Hafiz atau nama sebenarnya Che Muhammad Hafiz Che Baharum telah mengesahkan sudah bercerai dengan isterinya yang juga pelakon dan penyanyi, Lufya Omar.

Menurut Che Hafiz, mereka telah bercerai talak satu pada 17 Jun lalu di Mahkamah Rendah Syariah Daerah Petaling, Shah Alam. Jelasnya menerusi hantaran di laman Instagram miliknya, dia percaya perceraian adalah jalan terbaik selepas pelbagai usaha dibuat bagi menyelamatkan sebuah perkahwinan.

Kongsinya lagi, biarpun mereka kini tidak mempunyai sebarang ikatan secara sah, namun dia redha dengan ujian yang menimpa serta turut mendoakan yang terbaik buat Lufya. Di kesempatan itu juga, dia berharap impiannya untuk meluangkan masa dengan anak akan tercapai agar dapat menjalankan tanggungjawab sebagai seorang bapa tanpa sebarang halangan.

Che Hafiz dan Lufya mendirikan rumah tangga pada 26 November 2016 dan dikurniakan seorang cahaya perempuan, Laana Haura yang kini berusia tiga tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Betul Ke Rupa Lagi Penting Dari Bakat? Ini Reaksi Izzat Mushtaq

Baru-baru ini, Izzat Mushtaq berkongsi pengalamannya dalam drama terbaru beliau The Bridge 2 yang ditayangkan di Viu pada 15 Jun 2020. Izzat Mushtaq atau nama sebenarnya Muhammad Izzat Mushtaq Hussin memegang watak sebagai Yusof Iskandar, seorang pegawai ICD.

Sebenarnya banyak pengalaman menarik semasa shooting The Bridge 2. Lebih-lebih lagi digandingkan dengan pelakon-pelakon hebat seperti Bront Palarae, Fikri Ibrahim, pelawak Douglas Lim. Hampir setiap hari set kiteorang mesti kecoh dengan diorang.

Tapi, pengalaman yang paling mengujakan adalah scene menembak yang menampilkan Yusof (Izzat Mushtaq). Dalam season 1, Yusof banyak menghabiskan masa di pejabat. He is more of a tech guy. Untuk The Bridge 2, Yusof banyak membuat kerja-kerja luar and he is no longer a tech guy.

Kru production drama Leftenan Zana adalah production pertama saya bekerja, lakonan pertama saya. Jadi dari situ sampailah ke level sekarang ini memang banyak perubahan dan jenis-jenis cara kerja kru production yang saya jumpa. Tiada satu pun production yang teruk atau terlampau baik. Semua production okay cuma kita kena pandai adapt dengan cara sesebuah kru production bekerja.

Banyak pelakon wanita yang saya nak berlakon sekali antaranya Fazura . Tetapi aktres wanita yang jadi impian saya untuk berlakon sekali sudah tentu guru teater saya iaitu Fauziah Nawi. Saya masih belum mempunyai peluang untuk digandingkan bersamanya. InsyaAllah jika ada rezeki saya ingin digandingkan dengannya.

Bagi saya, lakonan itu sendiri lagi penting dari fizikal. Saya tidaklah menafikan produser  dan director yang mengatakan wajah yang menarik juga penting. Kita boleh tengok di Hollywood, most of them are very good looking. Bagi saya, adalah lebih baik jika seseorang pelakon itu ingin naik, biarlah sebab lakonan beliau sendiri dan bukan di atas sebab-sebab lain.

Shooting saya dengan Fattah Amin masih berjalan. Shooting untuk Gerak Khas pun sama still berjalan jugak. Tetapi saya sangat excited untuk The Bridge 2 sebab dia tidak akan sama dengan The Bridge. The Bridge more to mystery. Tetapi bagi The Bridge 2 is more like boom, more loud, more noise. Hopefully akan ada season 3 untuk The Bridge nanti.


Hadiah Ulangtahun Perkahwinan! Hetty Sarlene Umum Hamil 3 Bulan

Berkongsi khabar gembira, penyanyi dan pelakon Hetty Sarlene Oakes telah mengumumkan dirinya kini hamil setelah menanti selama empat tahun selepas mendirikan rumahtangga bersama lelaki pilihannya, Dani Aaqil.

Bukan sahaja menganggapnya sebagai hikmah ‘PKP’ malah, Hetty dan suami juga menyifatkan kehamilan tersebut sebagai hadiah teristimewa sempena ulang tahun perkahwinan mereka berdua yang ke-4 yang bakal disambut pada minggu hadapan.

“Kami akan menyambut ulang tahun perkahwinan yang keempat minggu hadapan dan untuk menjadikannya lebih istimewa sambutan kali ini, kami ingin berkongsi berita gembira bahawa kami bakal menimang cahaya mata pertama,”

Dedah Hetty lagi, kehamilan tersebut yang mencecah usia 3 bulan juga merupakan antara sebab mengapa dia hilang seketika. Berkongsi pengalamannnya, menurut Hetty dia mengalami alahan yang agak teruk dan mengambil pendekatan untuk berehat dan tidur secukupnya sebelum menyambut kehadiran cahaya mata ini.

A post shared by HETTY SARLENE OAKES (@hettysarlene_oakes)

Dalam perkongsian hantaran Hetty, kelihatan penyanyi kelahiran Singapura ini memegang papan hitam bersama suaminya yang tertulis bulan Januari 2021 , yang menjadi bulan jangkaan untuk kelahiran bayi sulung mereka.


Ulangtahun Ke-10, Baekhyun Kembali Sertai Running Man?

Ketika ini, nama program realiti paling popular di dunia Running Man (RM) dan bintang Korea, Baekhyun trending di laman Twitter.

Menerusi carian Murai.my, difahamkan nama-nama ini menjadi bualan hangat peminat kerana foto terbaharu Baekhyun kelihatan sebuah mikrofon berwarna putih pada bajunya. Spekulasi mula tercetus, selepas foto salah satu bintang RM iaitu Yoo Jae-suk turut memakai mikrofon yang sama sekaligus mengandaikan ahli kumpulan EXO ini sekali lagi bakal muncul dalam rancangan itu.

Bagaimanapun, menurut sumber lain beberapa rancangan realiti negara itu seperti Salty Tour, All The Butlers turut menggunakan mikrofon yang sama.

Dalam perkembangan lain, RM kini telah menyambut ulangtahun yang ke-10 tayangannya. Bagi menyambut ulangtahun mereka, RM yang terdiri daripada 8 bintang Korea popular iaitu Yoo Jae-suk,Haha,Ji Suk-jin,Kim Jong-kook,Lee Kwang-soo,Song Ji-hyo,Jeon So-min, Yang Se-chan bakal beraksi secara langsung pada Ahad ini.

RM memulakan debut pada 11 Julai 2010 dan turut mempunyai ahli yang bersilih ganti seperti Lizzy,Song Joong-ki dan Gary yang mengumumkan pengunduran mereka sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ajak Sekali En Sajat”- PU Syed Ajak Safiey Ilias & Nur Sajat Bersemuka

Menerusi hantaran di laman Instagram nya, pendakwah bebas iaitu Pencetus Ummah (PU) Syed Bakri berkongsi pendapat dan tegurannya mengenai usahawan kosmetik, Safiey Ilias.

Dalam hantarannya itu PU Syed berkata Safiey dan seorang lagi usahawan kosmetik sensasi,Nur Sajat Kamaruzzaman seharusnya datang bersemuka dengannya tanpa diminta bagi mendapatkan khidmat nasihat dan bimbingan mengenai Islam. Malah tegurnya lagi, dia mengharapkan agar mereka tidak menyamakan pendekatan yang dibuatnya sama seperti pendakwah Ustaz Ebit Lew yang jauh lebih lembut.

Menurut PU Syed, dia bersedia untuk menasihati usahawan itu setelah pendekatan yang dibuat oleh Ebit Lew tidak membuatkan mereka (Safiey dan Sajat) insaf selain merujuk kepada kisah sahabat Nabi Muhammad S.A.W suatu ketika dahulu.

A post shared by SYED MOHD BAKRI AL YAHYA™ (@_pusyed)

Kongsinya lagi, dia bersedia untuk bertemu dan turut menjemput mereka untuk bersemuka dengannya di Ipoh, Perak.

Terdahulu, Safiey menempelak teguran secara terbuka yang dibuat oleh kebanyakan pendakwah di media sosial serta menyatakan kesediaannya untuk bersemuka dengan mereka.


[GIVEAWAY] 20 Pasang Tiket Ke Lost World Of Tambun Untuk Dimenangi!

Setelah sekian lama, Murai.my kini kembali bawakan hadiah khas buat pembaca setia kami. Bersempena dengan pengumuman dan kebenaran pihak kerajaan yang membenarkan pembukaan semula taman tema selepas hampir 4 bulan ditutup di bawah Perintah Kawalan Pergerakan (PKP), Murai.my dengan kerjasama Sunway Lost World of Tambun, Ipoh, Perak (LOWT) ingin mengajak 20 orang pembaca Murai.my ke taman tema ini secara percuma!

A post shared by Lost World Of Tambun (@sunwaylostworldoftambun)

Sedikit info mengenai LOWT, taman tema paling popular di Utara tanah air ini mempunyai tarikannya tersendiri. Selain dari tarikan taman tema air, kolam air panas semula jadi dan tersimpan batu kapur yang berusia lebih dari 400 juta tahun, Lost World of Tambun kini memperkenalkan satu lagi permainan baru di taman tema air mereka.

Buat yang ingin berkhemah dan menginap, terdapat beberapa promosi khas ditawarkan sempena dengan pembukaan semula ini. Jika ditanya kami, Lost World Glamping menjdi pilihan kerana penginapan luar secara berkhemah ini menjanjikan satu pengalaman baru buat pengunjung.

Murai.my menyahut seruan kerajaan untuk menyokong pelancongan domestik! Jadi, kami ingin menawarkan 20 pasang tiket masuk ke LOWT. Caranya cukup mudah, hanya jawab soalan berikut dan mungkin anda yang bertuah!


[GAMBAR] Rumah Mewah Alicia Keys Buat Ramai Terpesona

Lazimya rumah paling mahal milik selebriti Hollywood antara yang mencuri perhatian. Namun, berbeza buat penyanyi terkenal Alicia Keys apabila nasib dan rezeki menyebelahinya ketika membeli sebuah rumah agam yang mempunyai 6 bilik tidur.

Menurut sumber, pelantun No One itu membeli rumah tersebut bernilai US$30 juta iaitu bersamaan RM127 juta. Malah dikhabarkan, harga tersebut telah berjaya dikurangkan menjadi US$20 juta (RM85 juta) selepas Alicia menyatakan keinginannya untuk membeli rumah itu menerusi episod terbaharu rancangan televisyen Million Dollar Listing.

Dalam rancangan itu, Josh menyatakan ‘pembeli’ tersebut sebagai seorang pencinta seni bina dan juga merupakan seorang pemenang anugerah Grammy.

Sebagai rekod, pada tahun 2018 rumah yang digelar sebagai Razor House itu telah disenaraikan di pasaran dengan harga US$30 juta (RM127 juta). Selepas itu, ianya telah diserahkan kepada agen hartanah profesional Josh Altman, 41, dan Josh Flagg, 34 yang mana nilai tersebut dikurangkan menjadi US$25 juta (RM106 juta).


Ejen Ali The Movie Tercalon Dua Anugerah Filem Antarabangsa

Primeworks Studios dan WAU Animation hari ini telah mengumumkan penyertaan sulung filem animasi popular, Ejen Ali The Movie di dua festival filem berprestij antarabangsa tahun ini. Filem ini telah berjaya meraih keuntungan lebih dari RM30.8 juta di carta pecah panggung wayang di Malaysia, Singapura, Brunei dan Indonesia, sekaligus menjadi filem pilihan nombor satu di Malaysia pada tahun lalu.

Menerusi edaran kepada pihak media, Ejen Ali The Movie telah terpilih di dalam barisan pencalonan akhir 16 filem yang bakal bertanding untuk kategori Anugerah Filem Animasi Terbaik pada edisi ke-24 Cartoons on the Bay- Pulcinella Awards yang dijadualkan berlangsung pada 3 hingga 5 Disember 2020 di Pescara, Itali.

Filem ini berjaya menempatkan dirinya sebaris dengan lebih 350 karya animasi hebat dari 20 buah negara serata dunia di dalam acara berprestij tersebut.

Bukan itu sahaja, filem pecah panggung wayang ini juga telah mendapat pengiktirafan di peringkat Asia Tenggara apabila diberi penghormatan untuk mewakili Malaysia ke ASEAN Film Week 2020 yang akan berlangsung di tiga buah bandar besar Vietnam iaitu di Hanoi, Da Nang dan Bandar Ho Chi Minh.

Acara gilang-gemilang ini dianjurkan sempena perlantikan negara Vietnam selaku Pengerusi Persatuan Negara-negara Asia Tenggara (ASEAN) pada tahun 2020, dengan tujuan memelihara nilai-nilai teras negara ASEAN melalui karya-karya kreatif.

Sepuluh negara ASEAN telah diundang untuk mencalonkan filem terbaik mereka melalui pemilihan persatuan filem negara masing-masing selaras dengan tema “ASEAN Cohesion and Proactive Adaptation”. Selaku wakil rasmi negara Malaysia, EJEN ALI THE MOVIE akan dipertontonkan dalam siri tayangan awam percuma yang telah dijadualkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mas Khan Kini Intim Dengan Diana Nasimuddin?

Sebelum ini, nama pelakon Mas Khan atau nama sebenarnya Mas Hidzir Khan Mas Fadzillah Khan hangat diperkatakan selepas didapati bersalah kerana mencuri ‘wallet’ mata wang kripto bernilai RM213,805 milik penerbit filem Datuk A Aida.

Terbaru, pelakon filem Abang Long Fadil 2 ini sekali mencuri perhatian apabila dia dikatakan sedang berkawan rapat dengan usahawan, Diana Nasimuddin. Menerusi kiriman foto pembaca Murai.my,baru-baru ini difahamkan mereka telah meluangkan masa bersama dan Mas Khan turut berkongsi foto mereka itu di laman Insta-story nya.

Menghangatkan lagi spekulasi tersebut, di Insta-story Diana pula berkongsi sebuah video yang menunjukkkan mereka berkesempatan makan tengahari di sebuah restoran di sini.

Sebagai info, Diana merupakan salah seorang anak perempuan ahli perniagaan automotif terkenal, Allahyarham Tan Sri Datuk Sri Utama Sheikh Mohammad Nasimuddin Kamal bin Sheikh Mohamad Amin.


OOTD Time! Ini 5 Lokasi Yang Cantik & Percuma Di Sekitar KL

Anda mesti mencari tempat ootd atau photoshoot yang best bukan? Kenapa nak masuk tempat berbayar mahal sedangkan masih banyak lagi tempat ootd yang menarik dan percuma. Perkongsian dari laman Twitter Melantak TV telah shortlist beberapa tempat percuma yang menarik sekitar KL untuk ootd yang menarik. Stay Tune Guys!!

Bangunan yang dijadikan muzium pada tahun 2007 ini mempunyai jalur-jalur merah dan putih yang tersendiri hasil daripada batu-bata merah dan putih yang diselang-selikan dengan plaster, mencirikan adaptasi gaya seni bina Islam-Moghul. Muzium ini bukan sahaja mempunyai pakaian-pakaian bersejarah, tetapi turut menyimpan khazanah-khazanah negara seperti Celepa Diraja Terengganu (Royal Terengganu Tobacco Box) dan Gending Melayu (Malay Belt Buckle).

Balai Seni Visual Negara yang dulunya dikenali sebagai Balai Seni Lukis Negara pada 28 Ogos 1958, setahun selepas Malaysia mencapai kemerdekaan. Balai Seni Visual Negara ini mempunyai 6 galeri yang akan membuat anda teruja untuk menghayati setiap karya seni Malaysia yang mengagumkan.

Taman Botani Perdana atau dikenali sebagai Taman Tasik Perdana adalah taman rekreasi berskala besar pertama di Kuala Lumpur. Dengan berkeluasan seluas 91.6 hektar, ia terletak di tengah-tengah bandar yang didirikan pada tahun 1888. Taman Botani ini juga mempunyai Laman Perdana, Hibiscus Garden, Sunken Garden, dan Herbarium untuk anda lawati.

Taman Eko Rimba Kuala Lumpur adalah satu-satunya kawasan hutan asli jenis Dipterokarpa Bukit yang masih wujud di tengah-tengah ibu kota. Kedudukannya yang strategik dikelilingi bangunan pencakar langit menjadikan taman ini berperanan sebagai ‘green lung’ Kuala Lumpur.

Anda boleh menerokai seni jalanan mural yang berwarna-warni di kawasan ini bukan sahaja pada dinding bangunan malah di atas jalan juga turut mempunyai mural yang menarik!

Lokasi: 64, Changkat Bukit Bintang, Bukit Bintang, 50200 Kuala Lumpur.

Jadi anda sudah tahu tempat-tempat yang menarik dan percuma bukan? Murai My pun tak sabar nak ootd kat tempat-tempat ni jugak. Jumpa di sana okay!


Kebetulan? Poster Lagu Siti Nordiana & Ifa Raziah Hampir Sama

Menerusi hantaran di laman Instagram miliknya, penyanyi Siti Nordiana Alias atau lebih mesra disapa sebagai Nana telah mengumumkan single terbaharunya bakal diperdengarkan secara rasmi pada Jumaat ini (17 Julai 2020).

Single tersebut yang berjudul Angkara merupakan ciptaan komposer Ahmad Fedtri Yahya dan Sharon Paul. Merancakkan lagi promosi lagu tersebut, Nana telah mengajak peminatnya untuk sama-sama menukar gambar profil Instagram mereka dengan gambar poster Angkara.

A post shared by Siti Nordiana Alias (@sitinordiana)

Namun begitu, terdapat pula dakwaan daripada segelintir peminat yang beranggapan poster lagu Nana itu meniru rekaan dan konsep poster lagu penyanyi Ifa Raziah yang berjudul Terus Terang.

Juga menggunakan konsep bunga Mawar, bezanya pada poster itu adalah posisi bunga Mawar pada kedua-dua penyanyi popular itu. Biarpun begitu, ada diantara mereka menganggap ianya adalah kebetulan semata-mata. Sebagai rekod, single Terus Terang telah dilancarkan sekitar tahun 2016 yang juga merupakan duet bersama Lawa Nie Geng.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rupanya 8 Aktres Bollywood Ini Pernah Digelar Sebagai Wanita Simpanan

Mungkin ramai peminat Bollywood tidak tahu, Rani Mukerji dan Sridevi adalah dua selebriti Bollywood yang pernah heboh kerana menjalin hubungan sulit dengan suami orang. Walaubagaimanapun, mereka berdua tetap berkahwin akhirnya walaupun si lelaki harus meninggalkan isteri pertamanya.

Bukan mereka berdua saja, ada beberapa lagi artis Bollywood yang juga dituduh sebagai perempuan simpanan seperti yang dilaporkan oleh IndianTimes. Jom lihat senarai di bawah ini.

Bekas isteri Raj Kundra, Kavita, secara terang-terangan menuduh Shilpa Shetty merampas suaminya. Dia mengatakan bahawa Raj sangat taksub dengan Shilpa. Dia juga menuduh Shilpa berselingkuh dengan suaminya, ketika mereka masih berkahwin.

Tetapi berita ini ditolak oleh Shilpa dengan mengatakan bahawa dia mengenali Raj setelah mereka bercerai. Shilpa dan Raj Kundra akhirnya berkahwin pada tahun 2009 dan kini mempunyai seorang anak lelaki.

Sebelum ini, Murai MY ada mengeluarkan artikel tentang hubungan sulit aktres popular ini.  Priyanka Chopra sering dituduh menjadi orang ketiga dalam rumahtangga Shah Rukh Khan dan Gauri Khan.

BACA: 4 Fakta Kisah Hubungan Terlarang Shah Rukh Khan dan Priyanka Chopra

Priyanka dan Shah Rukh Khan dikhabarkan ada skandal semasa penerbitan filem Don (2006). Hubungan sulit mereka semakin kuat apabila Priyanka tertangkap memakai jaket yang sama dengan pelakon itu. Tetapi sekarang Priyanka pun dah berkahwin dengan Nick Jonas, malah pasangan ini ternyata bahagia. Shah Rukh Khan pula terus kekal bersama Gauri dan bahagia dengan tiga anak mereka.

Terdahulu, aktor kacak Aamir Khan dah pun berkahwin dengan Reena Dutta, dan rumahtannga mereka bertahan sehingga 15 tahun. Aamir Khan dilaporkan bercerai kerana jatuh cinta dengan Kiran Rao ketika dia bertemu di lokasi penggambaran filem 2001 Lagaan.

Berita itu segera menimbulkan tuduhan hubungan terlarang antara Aamir Khan dan Kiran Rao. Kedua-duanya berkahwin pada tahun 2005. Aamir dan Kiran selalu menegaskan bahawa mereka bercinta setelah Aamir Khan secara rasmi bercerai.

Salim Khan berkahwin dengan Salma Khan dan dikurniakan empat orang anak. Tetapi ayah Salman Khan mempunyai perempuan simpanan, pelakon terkenal, Helen. Dia juga menjadikan Helen sebagai isteri keduanya dan secara rasmi berkahwin pada tahun 1981. Sejak perkahwinan itu, Helen dan Salim Khan tidak dikurniakan seorang anak dan akhirnya mengambil anak angkat bernama Arpita Khan.

Perkahwinan Sanjay Kapur masih utuh bersama seorang pereka Nandita Mahtani walaupun dia ada menjalin hubungan dengan Karisma Kapoor. Perselingkuhan mereka terbukti kerana Sanjay mengahwini kakak Kareena Kapoor itu hanya 10 hari selepas perceraiannya dari Nandita. Tetapi sayangnya, sekarang rumah tangga mereka juga berakhir dengan perceraian setelah 13 tahun bersama dan dikurniakan dua orang anak.

Pelakon veteran juga tidak terkecuali untuk senarai ini. Hubungan sulit Amitabh Bachchan dan Rekha pernah mencuri perhatian pada suatu ketika dahulu. Kononnya mereka sering berjumpa secara diam-diam di sebuah rumah milik seorang teman Rekha.

Perselingkuhan ini berlaku pada usia perkahwinan Amitabh Bachchan dan Jaya masih 3 tahun. Tetapi setelah filem Silsila (1981), hubungan antara Rekha dan Amitabh dikatakan telah berakhir.

Mendiang Sridevi dikenali sebagai penyebab keretakkan rumah tangga seorang producer Boney Kapoor dan isterinya, Mona Kapoor.

Perselingkuhan mereka dapat dihidu oleh pihak media. Sampailah Sridevi tinggal di rumah Boney dan dilaporkan mengandung. Boney Kapoor dan Sridevi akhirnya berkahwin pada tahun 1996, setelah Boney bercerai dengan Mona. Semasa berkahwin, Sridevi telah hamil selama tujuh bulan.

Rani Mukerji selalu menafikan hubungannya dengan pengarah, Aditya Chopra. Pada masa itu, Aditya masih sah sebagai suami Payal Khanna. Mereka  bercerai pada tahun 2009. Perselingkuhan mereka terbukti setelah Aditya dan Rani Mukerji secara diam-diam berkahwin di Itali pada tahun 2014. Kini, mereka berdua telah dikurniakan seorang anak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.